Source: http://docplayer.fi/137367274-Pyhajoen-puskakorvenkallion-tuulivoimapuisto-linnustoselvitys.html
Timestamp: 2019-06-25 04:10:42+00:00
Document Index: 21782138

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

PYHÄJOEN PUSKAKORVENKALLION TUULIVOIMAPUISTO LINNUSTOSELVITYS - PDF
PYHÄJOEN PUSKAKORVENKALLION TUULIVOIMAPUISTO LINNUSTOSELVITYS
Download "PYHÄJOEN PUSKAKORVENKALLION TUULIVOIMAPUISTO LINNUSTOSELVITYS"
1 Vastaanottaja Smart Windpower Oy Asiakirjatyyppi Linnustoselvitys Päivämäärä 08/03/2018 Liite Puskakorvenkallion tuulivoimapuiston YVA-selostukseen PYHÄJOEN PUSKAKORVENKALLION TUULIVOIMAPUISTO LINNUSTOSELVITYS
2 PUSKAKORVENKALLION TUULIVOIMAPUISTON LINNUSTOSELVITYS Tarkastus 08/03/2018 Päivämäärä 08/03/2018 Laatija Tarkastaja Kuvaus Heikki Tuohimaa Petri Hertteli, Enni Suonperä Pyhäjoen Puskakorvenkallion tuulivoimapuiston linnustoselvitys Kansikuva Heikki Tuohimaa Ramboll Pitkänsillankatu KOKKOLA P F
3 1. Johdanto 4 2. Selvitysalueen yleiskuvaus 5 3. Hankesuunnitelma 5 4. Pesimälinnusto Aineisto ja menetelmät Yleistä maastotöistä sekä muu tausta-aineisto Kanalintujen soidinpaikkakartoitukset Pöllökartoitukset Pistelaskennat ja voimalapaikkojen lajistokartoitus Päiväpetolintu- sekä paikallisliikehdinnän tarkkailut Erityisalueiden linnustokartoitukset Tulokset Linnuston yleiskuvaus Kanalintujen soidinpaikkakartoitukset Pöllökartoitukset Pistelaskennat ja voimalapaikkojen lajistokartoitukset Päiväpetolintutarkkailut Paikallisliikehdinnän tarkkailut Erityisalueiden linnustokartoitukset Suojelullisesti huomionarvoinen lajisto Maastossa tunnistetut arvokkaat pesimälintualueet Suojelullisten huomionarvoisten lajien esiintymät Muuttolinnusto Aineisto ja menetelmät Tuloksista yleisesti Tarkastelua lajeittain Arvokkaat linnustoalueet Epävarmuustekijät Yhteenveto Lähteet 57 Liitteet LIITE 1. Pistelaskennan tulokset pistekohtaisesti LIITE 2. Pistelaskennan tulokset lajien tiheydet LIITE 3. Muutontarkkailun havainnointiajat. Kevätmuutontarkkailun 2015 tulokset LIITE 5. Kevätmuutontarkkailun 2017 tulokset LIITE 6. Syysmuutontarkkailun 2016 tulokset LIITE 7. Syysmuutontarkkailun 2017 tulokset LIITE 8. Viranomaisliite (salassa pidettävä)
4 1. JOHDANTO Smart Windpower Oy:n tytäryhtiö Puskakorven Tuulivoima Oy suunnittelee Pyhäjoen Puskakorvenkallion alueelle tuulivoimapuistoa (Kuva 1). Tuulivoimapuiston alueelle suunnitellaan rakennettavaksi vaihtoehdosta riippuen tuulivoimalaitosta. Hankkeesta toteutetaan ympäristövaikutusten arvioinnista annetun lain (468/1994) ja asetuksen (359/2011) mukainen ympäristövaikutusten arviointi (YVA). Samanaikaisesti arvioinnin kanssa laaditaan tuulivoima-alueen osayleiskaavaa. Ympäristövaikutusten arviointimenettely käynnistyi, kun Smart Windpower Oy jätti arviointiohjelman Pohjois-Pohjanmaan ELY-keskukselle, joka toimii tämän hankkeen YVA-yhteysviranomaisena. Tämä raportti käsitti tuulivoimala-alueen linnustoselvityksen. Sähkönsiirtoreitin ja hankkeen arvioidut vaikutukset linnustoon on esitetty YVA-selostuksessa. Kuva 1. Puskakorvenkallion tuulivoimapuiston sijaintikartta. Selvitysalueen linnustoa selvitettiin eri menetelmiä käyttäen huhtikuun ja marraskuun välillä vuosina Pesimälinnuston osalta tavoitteena oli saada yleiskuva linnustosta, selvittää arvokkaat linnustokohteet ja suojelullisesti arvokkaiden lajien esiintyminen alueella. Hankkeen toteutuessa suurimmat elinympäristömuutokset kohdistuisivat suunnitelluille voimalapaikoille ja tieverkolle. Kartoituksen painotus oli siten osin voimalapaikoilla. Muuttolinnuston kohdalla tavoitteena oli selvittää hankealueen ja sen lähiympäristön merkitys lintujen muuttoväylänä sekä ruokailu- ja levähdysalueena. Maastotöiden laajuus vastasi Ympäristöministeriön (2016) suosituksia. Rakentamiskohteiden lisäksi kartoitettiin hankealueiden muilla osilla ja lähiympäristössä suojelullisesti merkittävien lajien esiintymistä. Linnustonsuojelun kannalta merkittävimmiksi lajeiksi katsottiin tässä
5 yhteydessä luonnonsuojelulain 46 :n ja 47 :n nojalla uhanalaisiksi ja erityisestä suojelua vaativat lintulajit, Suomen lajien uhanalaisuustarkastelussa valtakunnallisesti tai alueellisesti uhanalaisiksi määritellyt lajit (Tiainen ym. 2016, Birdlife Suomi 2013) sekä Euroopan Unionin lintudirektiivin (Neuvoston direktiivi 79/409/ETY) liitteen I mukaiset lajit, joiden elinympäristöjä jäsenvaltioiden tulisi suojella erityistoimin sekä Suomen kansainväliset vastuulajit. 2. SELVITYSALUEEN YLEISKUVAUS Pesimälinnuston kohdalla selvitysalue sisälsi hankealueen lisäksi reuna-alueen pellot, vesialueet ja avosuot noin 1 2 km:n etäisyydeltä hankealueen rajasta. Hankealue on asuttamatonta talousmetsäaluetta, jota luonnehtivat pääasiassa nuoret varttuvat mänty- tai kuusivaltaiset sekametsät ja männiköt. Kallioalueita on runsaasti. Lintujen kannalta merkityksellisiä virtavesiä, järviä tai lampia ei ole. Reunavyöhykkeellä reilun kilometrin päähän sijoittuvat Järvihaavanjärvi ja soistunut Louejärvi. Avosoista laajin, Punainen räme, sijoittuu koillisreunalle ja kuivatut Viirretjärvi ja Järvenpäänneva eteläreunalle. Reuna-alueilla on pieniä peltoja itä- ja pohjoispuolella ja laajoja peltoalueita länsipuolella. Kohteet kartoitettiin osana linnustoselvitystä. Muuttolinnuston kohdalla selvitettiin hankealueen ja sen lähialueen merkitys lintujen muuttoväylänä sekä ruokailu- ja levähdysalueena. 3. HANKESUUNNITELMA Hankkeen vaihtoehdot Vaihtoehto 0 Vaihtoehdossa 0 (VE0) Puskakorvenkallion alueelle suunniteltua tuulivoimapuistoa ja niiden liityntävoimajohtoa ei toteuteta. Vaihtoehto 1 (VE1) Puskakorvenkallion alueelle rakennetaan enintään 23 tuulivoimalan tuulipuisto. Tuulivoimaloiden yksikköteho on 3 5 MW ja tornin korkeus on metriä ja lavan pituus metriä. Voimalan kokonaiskorkeus on metriä. Seuraavassa kuvassa (Kuva 2) on esitetty alustava tuulivoimaloiden sijoitussuunnitelma. Vaihtoehto 2 (VE2) Puskakorvenkallion alueelle rakennetaan enintään 19 tuulivoimalan tuulipuisto. Tuulivoimaloiden yksikköteho sekä tornin ja lapojen pituus ovat samoja kuin VE1:ssa.
6 Kuva 2. Puskakorvenkallion tuulivoimahankkeen alustava sijoituspaikkasuunnitelma vaihtoehdoissa VE1 ja VE2.
7 4. PESIMÄLINNUSTO 4.1 Aineisto ja menetelmät Yleistä maastotöistä sekä muu tausta-aineisto Maastokartoitukset ajoittuivat vuosille ja muodostuivat pistelaskennoista, pöllökartoituksista, kanalintujen soidinpaikkakartoituksista, erityisalueiden kartoituksista, päiväpetolintutarkkailuista, ruokailu- ja levähtäjäliikkeen tarkkailuista sekä kevät- ja syysmuuton seurannoista (Taulukko 1). Lintuja kartoitettiin varsinaisen hankealueen lisäksi sen reuna-alueilta linnuille ominaisen liikkuvuuden vuoksi. Maastotyömenetelmäkohteista on esitetty karttakuvaus pesimälintujen osalta (Kuva 3) ja muutto-, ruokailu- ja levähtäjäliikkeen tähystyspaikkojen osalta (Kuva 5). Erilaisissa kartoitusmenetelmissä sovellettiin Ympäristöministeriön ohjeiden (2016) lisäksi luonnontieteellisen keskusmuseon ja linnustoseurannan havainnointiohjeita (mm. Koskimies 1994). Huomioitavaa oli, että vuonna 2017 lintujen pesimäaikana vallitsi hyvin kolea sää. Säätilastojen mukaan Oulussa toukokuu oli kylmin yli 50 vuoteen. Koleus näkyi lintumaailmassa monella tavalla. Pesinnät ajoittuivat tavallista myöhäisemmiksi. Eteläisiä lajeja, mm. kertut, kerttuset, satakieli, saapui tavallista vähemmän ja mm. hyönteisten vähäisyyden vuoksi monet linnut lopettivat pesinnän kesken. Lintukartoitusten toteutuksesta vastasi Heikki Tuohimaa, joskin kanalintukartoituksista osin Jukka Silvola. Taulukko 1. Maastokartoitusten perustiedot. Menetelmä Voimalapaikkojen pistelaskennat ja lajistokartoitukset Pöllökartoitukset Kanalintujen soidinpaikkakartoitukset Päiväpetolintutarkkailut ja paikallisliikehdinnän tarkkailut Erityisalueiden linnustokartoitukset Kuvaus viitenä aamuna noin 25 tuntia, jolloin 22 voimalapaikkaa. Yksi voimalapaikka seitsemänä yönä/aamuna noin 15 tuntia, suurelta osin samoina vuorokausina kanalintujen soidinpaikkokartoitusten kanssa seitsemänä yönä/aamuna noin 20 tuntia, suurelta osin samoina vuorokausina pöllökartoitusten kanssa päivänä aktiivista tähystystarkkailua noin 25 tuntia ja maastossa kävellen noin 20 tuntia sekä kolmena päivänä aktiivista tähystystarkkailua 6 tuntia ja maastossa kävellen 6 tuntia. Lisäksi petolintuja ja ruokailu- ja levähtäjäliikettä tarkkailtiin kevät- ja syysmuuton tarkkailujen yhteydessä. Erityisalueiden linnustokartoitukset neljänä päivänä noin 24 tuntia ja lisäksi osin yhdistettynä muihin luontoselvityksiin. Erityisalueita ovat mm. suot, vesistöt, pellot ja varttuneet metsäalueet. Kevätmuuton seuranta Syysmuuton seuranta Näkyvän muuton tarkkailua maastotyöpäivänä 59 tuntia ja maastotyöpäivänä 57 tuntia. Näkyvän muuton tarkkailua maastotyöpäivänä 70 tuntia ja maastotyöpäivänä 36 tuntia. Pesimälinnustoselvityksen muu tausta-aineisto muodostui seuraavista lähteistä. - Metsähallituksen petolinturekisteri, tiedonanto 2013 (FCG:n esiselvitys 2015). - Merikotkan pesäpaikkatiedustelu 2017 (kotkarengastaja Ari-Pekka Auvinen, suull/kirj ilm.)
8 - Luonnontieteellisen keskusmuseon sääksirekisteri ja Rengastustoimiston tiedonanto uhanalaisten ja silmälläpidettävän tai EU:n lintudirektiivin liitteen I mukaisen lajiston pesäpaikoista (FCG:n esiselvitys 2015). - Edellä mainittujen tietojen päivitys sekä kaikki petolintu- ja pöllötiedot 2018 Luonnontieteelliseltä keskusmuseolta. - Kanalintujen soidinpaikkatiedot paikallisilta metsästysseuroilta. - Arvokkaat luokitellut lintualueet (IBA- ja FINIBA-tiedot sekä alustavat Maali-kohteet). Kuva 3. Pesimälinnustokartoitusmenetelmät
9 4.1.2 Kanalintujen soidinpaikkakartoitukset Maastotutkimukset kohdistettiin kanalintulajeista pääasiassa metsoon, jonka soidinalueet ovat metsissä ja siten potentiaalisesti suunnitelluilla tuulivoimaloiden rakennuspaikoilla. Ennen maastoon jalkautumista peruskartta- ja ilmakuvatarkasteluilla arvioitiin potentiaalisimpia metsojen soidinalueita. Kevään alkupuolella etsittiin merkkejä metson soitimista, kuten siiven laahausjäljistä, ulosteista ja hakomispuualueista. Myöhemmin keväällä työ painottui illan, yön ja varhaisaamun (soivat kukot, koppeloiden ääntelyt, siipien iskusarjat) kuunteluihin. Teerien soidinkeskukset sijoittuvat pääasiassa avosoille ja laajoille peltoalueille, jonne tuulivoimaloita ei suunnitella rakennettavan. Teerien soidinparvet kartoitettiin lähinnä teiltä havainnoiden huhti-toukokuussa varhaisaamun tunteina. Myös havaitut riekkoreviirit kirjattiin ylös. Maastokartoituksen lisäksi hankealueelta kerättiin kanalintujen soidinpaikoista tietoa haastattelemalla paikallisia metsästäjiä. Haastateltavina olivat Yppärin erämiesten sekä Pyhäjoen metsästysseuran edustajat Pöllökartoitukset Kartoituksessa käytettiin yökuuntelumenetelmää. Maastoselvityksessä hankealueella ja sen lähialueella kuljettiin autolla metsäautotieverkostoa pitkin pysähtyen säännöllisesti kuuntelemaan noin kilometrin välein muutaman minuutin ajaksi. Reviirit paikannettiin pöllöjen soidinääntelyiden perusteella Pistelaskennat ja voimalapaikkojen lajistokartoitus Pistelaskennat toteutettiin kesäkuussa 2017 luonnontieteellisen keskusmuseon ohjeiden mukaan. Pistelaskentamenetelmää käytettiin suunnitelluilla voimalapaikoilla. Pistelaskentamenetelmällä saatiin tietoa juuri voimalapaikkojen linnustosta sekä alueen linnuston yleisestä rakenteesta. Nämä laskennat ajoittuivat kesäkuulle varhaisaamuun, laskentaan suosiolliselle säälle (heikkoa tuulta ja poutaa), jolloin lintujen lauluaktiivisuus on korkeimmillaan. Maastotyön laajuus oli viisi työpäivää. Yksi voimalapaikka laskettiin heinäkuun alussa. Kullakin pisteellä havainnoitiin viisi minuuttia. Havainnot eroteltiin pisteiltä ohjeiden mukaisesti kahteen luokkaan, 1) 50 metrin säteen sisäpuolella ja 2) tätä kauempana olevat reviirit. Tehdyt havainnot tulkittiin pareiksi. Pistelaskentojen tuloksista lintukannan tiheys muodostettiin Järvisen (1978) ohjeiden mukaan. Tiheyden laskemiseen tarvittavina lajikohtaisina kuuluvuuskertoimina käytettiin luonnontieteellisen keskusmuseon peruskertoimia (Väisänen ym. 1998). Pistelaskennan jälkeen suunnitellut voimalapaikat kartoitettiin 100 metrin säteeltä, selvittäen onko voimalapaikan lähiympäristössä mahdollisesti suojelullisesti huomioitavien lajien reviirejä. Samoin laskentapaikkojen välejä siirryttäessä huomionarvoiset havainnot kirjattiin. Varsinaisessa pistelaskennassa tehdyt havainnot ja muut havainnot eriteltiin. Voimaloiden suunnitellut sijainnit muuttuivat YVA-selostusvaiheeseen laskentojen jälkeen neljän voimalapaikan osalta, joista kahden kohdalla yli 100 metriä Päiväpetolintu- sekä paikallisliikehdinnän tarkkailut Hankealueen ilmatilassa tapahtuvaa ns. paikallisliikehdintää tarkkailtiin kesällä ja syksyllä. Petolintuja koskevien havaintojen perusteella määritettiin reviirien sijainnit. Huomiota kiinnitettiin erityisesti soidinlentoihin, saaliinkantoihin ja poikueisiin (ks esim. Honkala 2011), jotka helpoiten paljastavat reviirin olemassaolon. Tähystyspaikoiksi valittiin peltoalueita (Kuva 5), joilta on hyvä näkyvyys hankealueelle ja
10 lähiympäristöön. Menetelmä muistutti muuttolintutarkkailua (kohta 5.1.), siten että painopiste oli hankealueen yllä tapahtuvan paikallisliikehdinnän seurannassa. Havaitut rastasta kookkaammat lajit kirjattiin ylös. Syksyllä valtaosa reviireiden petolinnuista oli jo poistunut, joten painopiste silloin oli muutonaikaisen paikallisliikehdinnän tarkkailussa. Kaikissa lentävien lintujen tarkkailuissa huomiota kiinnitettiin merikotkan lentoreittien ja lentoaktiivisuuden selvittämiseen. Toisena menetelmänä päiväpetolintujen osalta pysähdeltiin teiden varsilla ja käveltiin metsäalueiden sisällä, etsien havaintoja petolintujen poikueista ja pesistä. Lisäksi petolintujen reviireihin ja muuhun paikallisliikehdintään kiinnitettiin huomiota kevät- ja syysmuuttoseurantojen ja muiden maastoselvitysten yhteydessä. Hankealueen merikotkahavainnot kirjattiin yksityiskohtaisesti Erityisalueiden linnustokartoitukset Potentiaalisesti arvokkaat linnustoalueet tunnistettiin etukäteen kartalta tai muiden maastokäyntien yhteydessä. Nämä alueet kartoitettiin muita alueita tarkemmin (Kuva 3), menetelmät ja parimääräarviot perustuivat linnustonseurannan havainnointiohjeisiin (Luonnontieteellinen keskusmuseo 2014, Koskimies 1994). Hankealueen sisällä ei ole lintujen kannalta huomionarvoisia soita tai vesistöjä. Lähistöllä (noin 1-2 kilometrin etäisyydelle saakka) sijaitsevien avosuot ja vesistöt kartoitettiin vesi- ja rantalintulaskennoille annettuja ohjeita mukaillen. Laskentakertoja oli 1-3. Kartoitettuja kohteita olivat Louejärvi, Järvihaanjärvi, Punainenräme, Viirretjärvi ja Järvenpäänneva. Peltoalueita havainnoitiin kesän aikana useita kertoja sopivilta tähystyspisteiltä. Tarkkailtuja peltoja olivat Isoneva-Salkkari, Viirretjärvi, Kortesuo, Uimusräme, Kalliokangas, Tiiringinräme ja hankealueen sisällä sijaitsevat pienet pellot. Linnustoltaan potentiaalisesti arvokkaat metsäalueet (lähinnä varttuneet kuusikot) kierrettiin jalkaisin huhti-kesäkuun aikana, osin yhdistettynä muihin linnusto- ja luontoselvityksiin. Ajan säästämiseksi huomiota kiinnitettiin lähinnä suojelullisesti arvokkaaseen lajistoon. Toisin sanoen tavallista metsälintulajistoa ei kirjattu. Käytetyillä menetelmillä ei havaittu kaikkia kartoitetulla kohteilla pesiviä lajeja (ainakaan metsäalueilla), mutta kartoituksella saatiin luotettava käsitys alueiden linnustollisista arvoista. 4.2 Tulokset Linnuston yleiskuvaus Tehdyissä maastotutkimuksissa havaittiin yhteensä 89 todennäköisesti pesivää tai reviiriä pitävää lajia selvitysalueella. Soidinkäytöstä esittäneitä, mutta lajin harvinaisuuden ja havainnon tilapäisyyden vuoksi epätodennäköisiksi katsottuja pesimälajeja havaittiin neljä. Suhteellisen säännöllisinä ruokavieraina havaittiin 12 muuta lajia, joiden ei tulkittu olevan pesimälajeja selvitysalueella. Kokonaisuutena linnusto selvitysalueella on maastokartoitusten perusteella etupäässä tavanomaista metsien ja peltojen lajistoa. Linnustoarvolta huomionarvoisia vesistöjä ja soita on vähän, hankealueella ei lainkaan, reunalle on luokiteltavissa kaksi paikallisesti huomionarvoista kohdetta. Linnuston kannalta arvokkaampia varttuneita kuusivaltaisia metsiä on pienialaisesti ja sirpalemaisesti. Useat lajeista eivät pesineet varsinaisella hankealueella vaan tutkitulla reuna-alueella (1-2 kilometriä hankealueen rajasta), jossa on vaihtelevampaa elinympäristöä. Luonnontieteelliseltä keskusmuseolta saadun tiedonannossa ei ollut yhtään pesintätietoa selvitysalueelta uhanalaisista, silmälläpidettävistä, EU:n lintudirektiivin liitteen I mukaisen lajiston pesäpaikoista, petolinnuista ja pöllöistä vuosilta
11 4.2.2 Kanalintujen soidinpaikkakartoitukset Maastokartoituksista ei löydetty selkeää metsojen soidinkeskusta. Yhdellä paikalla havaittiin kahtena päivänä kaksi soivaa metsokukkoa. Tämä soidinpaikka sijoittui Puskakorvenkallion kallioalueen pohjoisosiin noin metrin päähän lähimmistä voimalapaikoista (T14 ja T16). Kolmella muulla paikalla havaittiin yksittäisiä soivia metsokukkoja. Yksinäisiä koppeloita havaittiin maastokartoituksia muutaman kerran selvitysalueella. Lisäksi selvitysalueen länsipuolella noin kahden kilometrin päässä Korkiakankaan- Kuokkamaan alueella havaittiin yksinäisiä soivia metsokukkoja ja kerran parvena ukkometso ja kaksi koppeloa. Teerien soidinpaikkoja sijoittui peltoalueille ja Punaisellerämeelle. Riekkoja havaittiin keväällä 2015 Tiiiringinrämeellä ja Puskakorvenkallion kallioalueen länsireunalla, molemmissa paikoissa yksi soidinääntelevä koiras. Kesällä 2017 havaittiin riekkopoikue Järvenpäännevalla. Pyitä ei systemaattisesti kartoitettu. Havaintoja lajista kertyi muutamista reviireistä lähinnä selvitysalueen pohjoisosista. Kanalintukannat olivat seudulla niukkoja sekä keväällä 2015 että varsinkin Esimerkiksi Isonevalla oli ollut 5-10 vuotta aiemmin kymmenien teerikukkojen soidin (Heikki Tuohimaa, omat havainnot). Keväällä 2017 kukkoja oli vain muutamia. Kanalintukannat olivat samassa ajassa pienentyneet myös maakunnallisesti ja valtakunnallisesti (LUKE 2018). Todetut kanalintujen soidinpaikat ja riekkoreviirit ovat esitetty vain viranomaisliitteessä, joka ei ole julkinen. Lisäksi huomionarvoinen oli peltokanalinnuista peltopyy, joka esiintyi keväällä 2015 Isonevan, korven ja Salkkarin peltoalueilla ainakin kahden reviirin voimin. Keväällä 2017 peltopyytä ei havaittu. Vuoden 2015 ja 2017 riistakolmiolaskentojen (LUKE 2018) keskiarvojen perusteella seudun kanalinnuista teeri on runsain, sen yksilömäärä oli 6 yksilöä metsämaan neliökilometriä kohden Raahen seudun ja Kalajoen-Alavieskan riistahoitoyhdistysten alueella. Metsolla vastaava tiheys oli 2,4, riekolla 0,1 ja pyyllä 3,3. Näiden tiheyksien vallitessa hankealueen 10 neliökilometrin kokoisella alueella olisi kesän lopulla laskennallisesti 33 pyytä, 60 teertä, 24 metsoa ja 1 riekko. On huomioitava, että loppukesän kannassa myös poikaset ovat mukana, kun hankkeen maastotutkimuksissa on selvitetty kevään (=pesivän) kannan kokoa. Karkeasti voidaan arvioida vuosien 2015 ja 2017 havainnoista (havaittujen soidinpaikkojen, yksilöiden ja kartoitustehon perusteella) hankealueen kanalintutiheyden olevan alempi tai samaa luokkaa kuin riistahoitoyhdistyksen alueella keskimäärin. Selvitysalueelle tyypilliset elinympäristötekijät: peltoalueiden runsaus, avosoiden niukkuus, laajat ojikot ja tiheäkasvuiset taimikot alentavat todennäköisesti kanalintutiheyttä Pöllökartoitukset Reviirihavainnot saatiin kevään 2015 kuunteluissa varpuspöllöstä (1), suopöllöstä (1-2), sarvipöllöstä (1) viirupöllöstä (1) ja helmipöllöstä (2). Keväällä 2017 muiden kartoitusten yhteydessä havaittiin soidinääntelevänä helmipöllö (1), viirupöllö (1) ja näköhavaintona suopöllö (1). Hankealueella on lukuisia helmi- ja viirupöllön pönttöjä. Yhtään pöllön pesintää ei varmistettu. Keväällä 2015 maastokartoituksia ei jatkettu kesään saakka ja keväällä 2017 myyräpohjassa pöllöjen pesintöjä tuskin tapahtui Selvitysalueella todennäköisesti hyvinä myyrävuosina mainitut lajit ovat runsaampia ja lajistoon kuuluu silloin muitakin pöllölajeja. Todetut pöllöjen reviirit ovat esitetty vain viranomaisliitteessä, joka ei ole julkinen Pistelaskennat ja voimalapaikkojen lajistokartoitukset Laskentapisteitä oli yhteensä 23 kappaletta, jotka sijoittuivat suunnitelluille voimalapaikoille. Laskentaajankohdan (kesäkuun 2017) jälkeen sijoitussuunnitelmaa on uudistettu vähän. Kahta voimalapaikkaa on siirretty yli 100 metriä ja kahta voimalapaikkaa alle 100 metriä. Pistelaskennoissa (viiden minuutin havainnointien aikana) havaittiin 39 nk. maalintulajia. Alueella runsaimmat lajit ovat laskentojen perusteella peippo, punarinta, pajulintu, harmaasieppo ja keltasirkku. Tuloksista saatava maalinnuston tiheys (Järvinen 1978) on 330 paria/km 2. Pisteiden sisävyöhykkeelle (50 metrin säteellä) kirjattiin 52 lintuparia, mikä tuottaa linnustotiheydeksi 288 paria neliökilometrillä. Pyhäjoki sijoittuu vyöhykkeelle, jossa vallitseva maalinnuston tiheys on yleensä paria/km2 (Väisänen 1998 ym.). Tulosten valossa
12 hankealueen maalinnuston tiheys olisi noin kaksinkertainen seudun keskiarvoon. Laskijalla ja käytetyllä menetelmällä on vaikutusta tulokseen, todennäköisesti todellinen ero ei ole näin suuri. Kahdelta nykyisen suunnitelman mukaisella voimalapaikalla linnustoa ei laskettu pistelaskentamenetelmällä. Kahdella muulla siirtymä oli niin vähäinen, että havaitut linnut edustavat voimalapaikan linnustoa. Muuttuneilla voimalapaikoille on tehty muu luontoselvitys ja kyseisten kohteiden linnusto on myös arvioitu elinympäristötarkastelulla. Pistelaskennassa suojelullisesti huomionarvoisista lajeista 50 metrin säteen sisäpuolella havaittiin ainoastaan töyhtötiainen kahdella paikalla (T18 ja T19) ja leppälintu (T07, ko. voimalapaikka siirtynyt). Pistelaskennan jälkeen tehdyssä tarkemmassa kartoituksessa löydettiin voimalapaikasta 50 metrin säteellä huomionarvoisista lajeista hömötiainen (T22) ja taivaanvuohi (emo kahden poikasen kanssa) (T20). Suojelullisesti huomioitavista lajeista pistelaskennassa ulkovyöhykkeellä (yli 50 metrin etäisyydellä laskentapisteestä) havaittuja olivat pikkulokki, naurulokki, hömötiainen, viherpeippo, punatulkku, palokärki, haarapääsky, kurki, pikkukuovi. Pistelaskentojen mukaan uhanalaisiksi luokitelluista metsälintulajeista kolmen runsaslukuisimman tiheydet olivat hankealueella punatulkku 2,2 paria/neliökilometri, hömötiainen 5,5 paria/neliökilometri ja töyhtötiainen 7,4 paria/neliökilometri. Kaikkien luontokartoitusten aikana kirjattiin hömötiais-, töyhtötiaisettä punatulkkureviirejä yli 20 kpl kutakin lajia hankealueelta (10 neliökilometrin alalta), mutta joitakin reviirejä on jäänyt havaitsematta. Todennäköisesti pienehkö pistelaskenta-aineisto liioitteli selvästi töyhtötiais- ja hieman hömötiaistiheyttä. Joka tapauksessa mainittujen lajien tiheydet hankealueella ovat jonkin verran korkeampia kuin ovat keskimäärin tällä vyöhykkeellä valtakunnallisten linjalaskentaaineistojen (mm. Väisänen ym. 1998) valossa Päiväpetolintutarkkailut Tehtyjen kartoitusten perusteella esiintyi hankealueella vuosina 2015 ja 2017 tai sen välittömässä (noin kahden kilometrin säteellä) läheisyydessä reviiriä pitävänä seuraavat lajit. Suluissa on havaittu reviirien määrä selvitysalueella ja sen läheisyydessä). Hiirihaukka (1), kanahaukka (1 ja ulkopuolella 1-2), varpushaukka (3-4 ja ulkopuolella 2), sinisuohaukka (2-3 ja ulkopuolella 2), tuulihaukka (2-3, ulkopuolella 1). Tuulihaukan reviirit ovat vuodelta 2015, vuoden 2017 myyräpohjassa ei havaittu reviiriä. Säännöllisesti saalistavana tai alueella kiertelevänä havaittiin päiväpetolintulajeista mehiläishaukka, ruskosuohaukka, merikotka, piekana, ja nuolihaukka. Näistä piekanaa lukuun ottamatta kaikki pesivät varmuudella muutaman kilometrin säteellä hankealueesta. Mehiläishaukan soidinlentoa havaittiin toistuvasti selvitysalueen yllä, mutta havainnot eivät viitanneet pesintään selvitysalueella. Mehiläishaukan ei havaittu laskeutuvan selvitysalueelle ja lajin pesimäaikainen reviiri on laaja. Harvinainen arosuohaukka esitti pariskuntana soidinlentoa Isonevalla reilun viikon ajan keväällä 2015, mutta ei jäänyt alueelle pesimään, sillä havaintoja ei saatu toukokuun alun jälkeen. Kesä 2017 oli petolintujen pesinnöille hyvin epäsuotuisa sekä säiden että ravintotilanteen suhteen. Vain hiirihaukan pesä löydettiin ja yhdellä kanahaukka- ja yhdellä sinisuohaukkareviirillä havaittiin maastopoikasia. Joidenkin päiväpetolintulajien esiintyminen riippuu voimakkaasti paikallisesta myyräkannasta. Keväällä 2015 myyräkanta oli alkukeväällä hyvä, mutta romahti kevään edetessä. Keväällä 2017 myyräkanta oli hyvin niukka. Havaitut päiväpetolintujen pesäpaikat ja arviot havaittujen reviirien sijainneista on esitetty viranomaisliitteessä, joka suojelullisista syistä ei ole julkinen. Merikotka Erityisseurannassa olevista petolintulajeista (kotkat, sääksi ja muuttohaukka) lähimmän merikotkareviirin pesimäpaikka (Ari-Pekka Auvinen, tiedonanto) sijoittuu hankealueen ulkopuolelle yli 3km:n etäisyydelle. Muita em. lajeja lähiseudulla ei esiinny pesivänä. (FCG 2015/kirjoittajan oma tieto).
13 Merikotkareviiri oli havaittavissa jo keväällä 2015, mutta tällöin pariskunnan käytös (molemmat aktiivisesti lennossa koko kevään ajan, aikana jolloin naaraan tulisi olla hautomassa pesällä) ei viitannut pesintään. Keväällä 2017 pariskunnan käytös viittasi pesintään, ja pesintä varmistettiin ensimmäistä kertaa kyseisellä reviirillä. Poikasia syntyi kaksi (Ari-Pekka Auvinen, suull.). Seuraavaksi lähimpien reviirien pesäpaikat ovat noin 10 kilometrin etäisyydellä, eivätkä kyseisten reviirien merikotkat liiku hankealueella kuin satunnaisesti. Tuulivoiman vaikutuksille nykyisen tietämyksen mukaan merikotkaa pidetään yhtenä alttiimmista lintulajeista, minkä vuoksi lajiin maastossa kiinnitettiin erityistä huomiota. Vaino ja ympäristömyrkyt olivat hävittää merikotkan sukupuuttoon Suomesta. Suojelutyön ansiosta viimeisinä vuosikymmeninä lajin kanta on ollut vahvassa kasvussa. Vuonna 1950 maamme merikotkakannaksi arvioitiin vain 35 pesivää paria (Väisänen ym. 1998), kun vuonna 2017 Suomessa havaittiin 506 merikotkan asuttamaa pesää. Merikotka luokitellaan uhanalaisuudeltaan vaarantuneeksi (Tiainen ym. 2016). Se kuuluu luonnonsuojelulain 47 :n nojalla erityisesti suojeltaviin lajeihin, joille tärkeiden esiintymisalueiden hävittäminen tai heikentäminen on kielletty. Lisäksi se on lintudirektiivin liitteen I laji. Merikotka rakentaa pesänsä useimmiten vanhoihin puihin, joiden oksasto tai latvus on riittävän tukevat kannattamaan suurikokoista pesää. Merikotkat voivat pesiä jopa vuosikymmeniä samassa pesässä, jonka rakentamista emolinnut usein jatkavat vuosittain. Varsinaisen pesäpuun ohella merikotkaparin reviirillä on usein myös useita varapesiä, joita linnut usein rakentavat lopputalven ja alkukevään aikana ennen munintavaihetta. Kesäaikaan merikotkat käyttävät ravinnokseen erityisesti kalaa sekä vesi- ja lokkilintuja, joita se voi saalistaa 10 km:n päässäkin pesäpaikalta. Tärkeimmät saalistusalueet sijoittuvat erityisesti matalille merenlahdille sekä merialueen lintuluodoille. Poikasten liikkuminen rajoittuu yleensä pesän välittömään ympäristöön. Merikotkatyöryhmän toteuttaman satelliittiseurantatutkimuksesta (Luonnontieteellinen keskusmuseo 2014) kesällä 2013 kolmen eri reviirin poikasen paikannuksista 90 % sijoittui pesän ympäristöön keskimäärin 2,6 neliökilometrin alalle (vaihteluväli 0,6-6,4 neliökilometriä). Merikotkakantaan kuuluu runsaasti myös pesimättömiä yksilöitä, sillä merikotka saavuttaa sukukypsyyden vasta noin viisivuotiaana. Satelliittiseurannoissa on havaittu, että pesimättömät merikotkat liikkuvat oikukkaasti jopa satojen kilometrien siirtymiä mihin vuoden aikaan tahansa. Merikotkien lentoliikehdintää tarkkailtiin kevätmuuton, paikallisliikehdinnän että syysmuuton yhteydessä, yhteensä noin 250 tunnin ajan. Maastossa arvioitiin havaittujen merikotkien hankealueella viettämä lentoaika. Yleistämällä tehdyt havainnot suhteessa kokonaishavainnointiin, saatiin kaikkien merikotkien yhteiseksi lentomääräksi noin 280 tuntia vuodessa hankealueella. Arvio muodostettiin lähtöoletuksista, jossa tarkkailujen aikana merikotkia (summaamalla yksilöiden lennot yhteen) havaittiin hankealueella lennossa noin 16 tuntia, tarkkailuaika oli noin 250 tuntia ja vuodessa valoisaa aikaa on 4380 tuntia. Tulokseen liittyy epävarmuustekijöitä, joten sitä on pidettävä suuntaa-antavana. Paikantamisessa tulee virheitä ja kaikkia alueella lentäviä kotkia ei havaittu tarkkailujen aikana, mutta toisaalta havainnointi painottui merikotkien otollisille lentosäille. Sateessa ja talvella merikotkat lentelevät vähemmän. Vuoden ympäri rannikkoseudulla "sahaavat" nuoret ja esiaikuiset vielä reviirittömät yksilöt. Ottaen huomioon merikotkan nykyisen runsauden, havaittu lentotiheys on tällä etäisyydellä rannikosta todennäköisesti varsin tyypillinen. Kaikki havainnot jaettiin monista tulkintavaikeuksista huolimatta muuttaviksi tai paikallisiksi. Hankealueella merikotkien kokonaislentoajasta oli paikallisiksi tulkittujen yksilöiden osuus 73 % ja muuttavaksi tulkittujen yksilöiden osuus 27 % (tarkkailu painottui vilkkaisiin muuttopäiviin, todellisuudessa vuoden aikana muuttavien osuus olisi pienempi). Paikallisiksi tulkituista yksilöistä hankealueella iälleen määritettyjen perusteella merikotkien kokonaislentoajasta noin 64 % muodostivat aikuiset merikotkat. Edelleen suurin osa aikuisten merikotkien lentoajasta muodostui lähimmän reviirin kotkilta. Muiden petolintujen tapaan
14 merikotkat liikkuvat reviirillään laajasti ja siten myös muutaman kilometrin päähän pesästä sijoittuvalla hankealueella. Reviirin aktiivisin lentoalue sijoittuu kuitenkin hankealueen ulkopuolelle, luonnollisesti pesän läheisyyteen. Edelleen reviirin saalistuslennot suuntautuvat pääasiassa ohi hankealueen pesäpaikan ja meren rannikon välille Paikallisliikehdinnän tarkkailut Paikallisliikehdinnän tarkkailuissa kertyi havaintoja useasta kymmenestä lajista. Valtaosalla lajeista havaittu yksilömäärä oli kuitenkin pieni (1-5 yksilöä). Jotkin havainnot koskivat selvästi muuttavia yksilöitä. Päiväpetolinnuista kesällä useimmin havaittiin sinisuohaukka, kanahaukka, hiirihaukka, ja varpushaukka, joilla alueella oli reviireitä. Lisäksi säännöllisesti havaittiin merikotkia (tarkasteltu edellä) ja mehiläishaukkoja. Mehiläishaukkoja havaittiin toistuvasti, enimmillään kolme yksilöä kerrallaan. Muita tavattuja kesällä tavattuja petolintulajeja olivat ruskosuohaukka, piekana, tuulihaukka, nuolihaukka. Harvinainen kiljukotkalaji muutti kesäkuun alussa hankealueen ohi sen itäpuolelta (kellonajan perusteella ilmeisesti sama yksilö nähtiin myöhemmin Oulussa). Syksyn tarkkailuissa havaittiin kanahaukkoja, ampuhaukkoja, piekanoja ja pöllöistä hiiripöllöjä. Vesilinnuista useimmin havaittiin merihanhi. Muutamat merihanhet käyttävät Isonevan-Salkkarin aluetta ruokailuun ja siirtyvät pesimäpaikkojen ja peltojen välillä. Muita vesilintulajeja havaittiin kesällä hankealueen ilmatilassa satunnaisesti Havaittiin Salkkarin ylilentävän 10 joutsenen muuttoparvi, jossa mukana oli pikkujoutsen. Kurkia havaittiin pieniä parvia ja yksittäisiä yksilöitä alueen pelloilla ja lentelemässä läpi kesän. Suurin havaittu kertamäärä yksilöä. Suurin osa havainnoista tuli Isonevalta. Harmaahaikara havaittiin tarkkailujen aikana kerran hankealueen yllä. Syksyllä (lokakuun) tarkkailussa havaittiin varsinkin joutsenia, joista on tarkastelu muuttolintukohdassa. Lokkilintuja liikkui alueella kesäisin kymmeniä päivittäin. Määrät ovat vain murto-osa siitä mitä muutaman kilometrin päässä hankealueen länsi- ja eteläpuolella. Hankealue ei sijoitu turkistarhojen ruokailupaikkojen ja rannikon pesimäpaikkojen väliin, minne lokkiliikehdintä keskittyy. Runsaimmat hankealueella liikkuvat lokkilajit ovat naurulokki ja kalalokki. Punaisellarämeellä pesivät kalalokit liikkuvat usein hankealueella. Kahlaajista alkukesällä havaittiin yksittäisiä kierteleviä kuovia, töyhtöhyyppiä ja vikloja hankealueen yllä. Loppukesällä havaittiin lähinnä pieniä muuttoparvia (suurin a12 yksilöä kapustarinta) vikloilla, suokukolla ja kapustarinnoilla. Muuttomatkalla olevia kahlaajia laskeutui pelloille ja lietealueille. Kanalintuja havaittiin lähinnä lokakuussa. Teeriä havaittiin enimmillään noin 10 yksilöä päivässä ja kerran metso (koiras lensi Isonevan peltoaukean yli). Sepelkyyhkyjä havaittiin muutoin vähäisiä määriä kiertelemässä, mutta loppukesällä Kalliokankaan havaintopisteellä havaittiin kymmeniä yksilöitä, enimmillään 80 yksilöä. Havaintopisteen lähellä sepelkyyhkyjä ruokittiin riistanhoidollisessa mielessä. Syksyllä havaittiin harvinainen turturikyyhky ohilennossa Kalliokankaan pellolla. Tervapääskyjä sekä haara-, räystäs- ja törmäpääsyjä kierteli hankealueen ilmatilaa kesällä päivittäin. Määrät olivat suurimmillaan loppukesällä, jolloin hankealueen ilmatilassa oli päivittäin kymmenittäin pääskyjä ja tervapääskyjä. Varislinnuista runsaslukuisin oli korppi (enimmillään noin 20 yksilöä). Joitakin kertoja havaittiin naakkoja, variksia, harakoita ja närhiä sekä kerran pähkinähakki. Tikoista havaittiin säännöllisesti käpytikkoja ja palokärkiä. Yhteenvetona kesällä (toukokuun loppu elokuu) havaittu liikehdintä koostui etupäässä alueella pesivistä linnuista. Paikallisliikehdintä oli voimakkuudeltaan metsäalueille tavanomaista. Säännöllisiä kulkureittejä hankealueen ylle ei muodostunut. Kulkureitti muodostui esimerkiksi hankealueen itäpuolelle Pyhäjokivarteen, jossa mm. lokkilintujen ja vesilintujen paikallisliikehdintä oli vilkkaampaa samoin kuin lounaispuolella turkistarhojen ja rannikon välillä. Rannikolla pesivät linnut (mm. merihanhi,
15 ruskosuohaukka ja lokit) käyttivät jonkin verran Isonevan-Salkkarin-Viirretjärven peltoja ruokailuun, vastaavasti syysmuutolla joutsenet (ks. muuttolinnut). Kuitenkin sekä keväällä että syksyllä liikehdintä oli vähäistä suunnitellulla voimaloiden alueella, liikehdinnän rajoittuessa länsipuolelle peltojen ja rannikon välille Erityisalueiden linnustokartoitukset Vesilinnusto selvitysalueella on niukka. Tavi on lajeista runsaslukuisin, joita havaittiin yhteensä useita pareja. Tyypillisiä paikkoja olivat isot pelto-ojat. Viirretjärvellä pesi joutsenpari. Pesivän oloisia merihanhia havaittiin muutama pari selvitysalueen pohjoisosissa. Sinisorsa pesi ainakin Isonevan peltoalueella. Harvakseltaan alueella kierteli lennossa muita vesilintuja, useimmin telkkiä tai isokoskeloita. Niiden pesintäkään ei ole mahdotonta, sillä joskus niiden pesäpaikat voivat olla sangen etäällä vesistöistä. Lokkilinnuista kalalokki pesi 10 parin yhdyskuntana Punaisellarämeellä. Kalalokkien mukana varoitteli naurulokki, joka todennäköisesti ei kuitenkaan alueella pesinyt. Muita lokkilintulajeja, lähinnä harmaa- ja pikkulokkeja havaittiin vain ruokavieraina. Kurkireviirejä oli muutama selvitysalueella. Kahlaajista tyypillisimmät peltolajit, töyhtöhyyppä ja kuovi, valtaosin keskeyttivät pesinnät ja poistuivat ennen kartoituskauden alkua. Kevät-kesä 2017 oli huono lintujen pesinnöille, ja aivan erityisesti peltojen kahlaajille. Vain kolme kuovireviiriä kirjattiin Isonevan-Salkkarin laajalle peltoalueelle. Soita ja suokahlaajia selvitysalueella on vähän. Punaisellarämeellä havaittiin kapustarintareviiri. Taivaanvuohia havaittiin muutama reviiri. Laji voi pesiä myös esimerkiksi kosteilla hakkuuaukeilla ja poikue löydettiin suunnitellulta sangen metsäiseltä voimalapaikalta (ks. pistelaskennat). Ainoa liroreviiri havaittiin Isonevalla ja ainoa valkovikloreviiri Kalliokankaan pelloilla. Pikkukuovin soidinääni kantautui (pistelaskentaan) hyvin kaukaa selvitysalueen ulkopuolelta, eikä se pesinyt selvitysalueella. Muista kahlaajista pienten lampien ja ojien varsilla metsäviklo ja metsäympäristössä lehtokurppa olivat tavallisia. Kartoituskohteiden kahlaajareviirejä todennäköisesti autioitui ja jäi havaitsematta kylmän kevään seurauksena. Edellä käsiteltyjen petolintujen, kanalintujen ja metsälintujen lisäksi huomionarvoista maalinnustoa edustivat seuraavat lajit. Varpuslinnuista ainoa varmistettu niittykirvisreviiri oli Isonevan peltoalueella, muualla havaittiin ylilentäviä. Isonevan peltoalueen itäreunalla oli isolepinkäisreviiri. Pajusirkun ainoa havaittu esiintymispaikka oli Viirretjärvi, jossa oli useita lähekkäisiä reviirejä. Muita huomionarvoisia lajeja olivat palokärki (reviiri Salkkarissa ja Kalliokankaalla), tervapääsky (yhdyskunta Uimusrämeen pohjoispuolen kolopuissa todennäköisesti muitakin yhdyskuntia), pikkulepinkäinen (useita reviirejä peltoalueilla), pyrstötiainen, punavarpunen, isokäpylintu ja järripeippo. Harvinaisemmista lajeista pikkusiepon reviiri oli kesällä 2014 Salkkarissa (Heikki Tuohimaa, omat havainnot). Kesällä 2017 Pohjois-Pohjanmaalla erittäin harvinainen kehrääjä havaittiin Kalliokankaalla soidinäänessä lepakkokartoituksen yhteydessä heinäkuun lopulla. Elinympäristö on lajityypillinen, mutta yhdestä loppukesän havainnosta ei tulkittu pysyvää reviiriä. Seudulla pesimälajina harvinainen pähkinähakki havaittiin heinäkuussa kahteen otteeseen, ensin Kiimakankaalla ja sitten Kalliokankaalla. Havainnot tulkittiin pesintään viittaavaksi. Salkkarin peltoalueella oli kesällä 2017 kaksi soidinääntelevää ruisrääkkää. 4.3 Suojelullisesti huomionarvoinen lajisto Suojelullisesti huomioitavia (valtakunnallisesti ja alueellisesti uhanalaiset 2015, Suomen kansainväliset vastuulajit ja lintudirektiivin liitteen 1.lajit) lajeja selvitysalueella pesivänä tai reviiriä pitävänä havaittiin maastokartoituksissa yhteensä 34 (Taulukko 2). Lisäksi säännöllisinä ruokavieraina tai hetkellisesti reviiriä pitäviä lajeja havaittiin 13 muuta lajia. Näistä merikotka kuuluu erityisesti suojeltaviin lajeihin. Vain harva suojelullisesti huomionarvoisista lajeista pesi suunnitelluilla voimalapaikoilla. Voimalapaikalla (50 metrin säteellä) havaittiin reviirit seuraavilla lajeilla: töyhtötiainen, hömötiainen, leppälintu ja taivaanvuohi.
16 Suunnitellut tiet, sisäiset maakaapelointireitit ja sähköasemapaikat osuvat joidenkin suojelullisesti huomionarvoisten lajien reviireille, kuten punatulkun, töyhtö- ja hömötiaisen. Pesimäaikana säännöllisesti esiintyneistä lajeista, jotka todennäköisesti eivät pesineet selvitysalueella, erittäin uhanalaisiksi (EN) luokitellaan mehiläishaukka, piekana ja räystäspääsky sekä vaarantuneiksi (VU) isokoskelo, naurulokki, merikotka ja törmäpääsky. Edelleen selvitysalueella soidinkäytöstä esittäneistä pesimälajeina epätodennäköisiksi katsotuista arosuohaukka luokitellaan erittäin uhanalaiseksi (EN) ja kehrääjä alueellisesti uhanalaiseksi (RT). Arosuohaukalla ja kehrääjällä ei katsottu olevan kuitenkaan varsinaista reviiriä havaintojen tilapäisyyden ja lajien harvinaisuuden vuoksi. Valtakunnallisesti uhanalaisiksi luokitelluista vuoden 2015 uhanalaisuustarkastelussa vaarantuneista (VU) esiintyivät selvitysalueella pesivänä tai reviiriä pitävänä riekko, sinisuohaukka, hiirihaukka, taivaanvuohi, tervapääsky, töyhtötiainen, hömötiainen, viherpeippo, punatulkku ja pajusirkku. Silmälläpidettäviksi (NT) luokitelluista lajeista esiintyi 7 lajia. Alueellisesti uhanalaisista lajeista (RT) esiintyivät metso, liro, pikkusieppo ja järripeippo. EU:n lintudirektiivin liitteen I mukaisia lajeja, jotka ovat yhteisön alueella erityisen suojelun kohteena, esiintyy hankealueella pesivänä tai reviiriä pitävänä 16 ja vastaavasti Suomen kansainvälisiä vastuulajeja 12. Vastuulajien kohdalla Suomen kannan osuus on vähintään 15 % Euroopan kannasta. Hankkeen kannalta huomionarvoisten lajien reviirien sijainnit on esitetty seuraavassa kuvassa (Kuva 4). Kanalintujen soidinpaikat sekä pöllöjen ja päiväpetolintujen reviirit on esitetty vain viranomaisliitteessä. Taulukko 2. Selvitysalueella pesimäaikana havaitut suojelullisesti huomionarvoiset lajit. Tila-sarakkeessa lajien esiintyminen: X = todennäköisesti pesivä/reviiriä pitävä, (X) = soidinkäytöstä selvitysalueella, mutta todennäköisesti ei pesinyt ja V = säännöllisesti esiintynyt. Luokkien selitykset: Uhanalaisuusluokka 2015: EN = Erittäin uhanalainen, VU = vaarantunut, NT = silmälläpidettävä, RT = Alueellisesti uhanalainen. EU =lintudirektiivin liitteen I. laji, KV = Suomen kansainvälinen vastuulaji. Laji Tieteellinen Uhanalaisuus 2015 EU KV Tila Laulujoutsen Cygnus cygnus x x X Tavi Anas crecca x X Telkkä Bucephala clangula x V Isokoskelo Mergus merganser VU x V Pyy Tetrastes bonasia x X Riekko Lagopus lagopus VU X Teeri Tetrao tetrix x x X Metso Tetrao urogallus RT x x X Mehiläishaukka Pernis apivorus EN x V Merikotka Haliaeetus albicilla VU x V Ruskosuohaukka Circus aeruginosus x V Sinisuohaukka Circus cyaneus VU x X Arosuohaukka Circus macrourus EN (X) Kanahaukka Accipiter gentilis NT X Hiirihaukka Buteo buteo VU X Piekana Buteo lagopus EN V Ruisrääkkä Crex crex x x X Kurki Grus grus x X Kapustarinta Pluvialis apricaria x X Pikkukuovi Numenius phaeopus x (X) Kuovi Numenius arquata NT x X Valkoviklo Tringa nebularia x X Liro Tringa glareola NT, RT x x X Taivaanvuohi Gallinago gallinago VU X Pikkulokki Hydrocoloeus minutus x x V Naurulokki Larus ridibundus VU X/V
17 Varpuspöllö Glaucidium passerinum NT x x X Viirupöllö Strix uralensis x X Suopöllö Asio flammeus x X Helmipöllö Aegolius funereus NT x x X Kehrääjä Caprimulgus europaeus RT x (X) Tervapääsky Apus apus VU X Palokärki Dryocopus martius x X Törmäpääsky Riparia riparia VU V Haarapääsky Hirundo rustica NT V Räystäspääsky Delichon urbicum EN V Niittykirvinen Anthus pratensis NT X Leppälintu Phoenicurus phoenicurus x X Pikkusieppo Ficedula parva RT x X Töyhtötiainen Lophophanes cristatus VU X Hömötiainen Poecile montanus VU X Pikkulepinkäinen Lanius collurio x X Järripeippo Fringilla montifringilla RT X Viherpeippo Carduelis chloris VU X Isokäpylintu Loxia pytyopsittacus x X Punavarpunen Carpodacus erythrinus NT X Punatulkku Pyrrhula pyrrhula VU X Pajusirkku Emberiza schoeniclus VU X
18 Kuva 4. Huomionarvoisten lintulajien reviirit ja havaintopaikat. Kuvasta puuttuvat salassa pidettävät lajit
19 4.4 Maastossa tunnistetut arvokkaat pesimälintualueet Maastossa tunnistettuja paikallisesti arvokkaita lintualueita ovat reunavyöhykkeellä sijaitsevat ovat Punainenräme ja Järvihaanjärvi. Myös Isonevan peltoalue on huomionarvoinen pesimälinnustoltaan, kohteen merkitys on tärkeämpi muutonaikaisena levähdysalueena (MAALI-alue, ks muuttolinnut). Niiksi voidaan myös katsoa suurten kahden metsokukon soidinpaikka ja petolintujen löydetyt pesäpaikat (hiirihaukka), jotka on suojelusyistä jätetty kartalta pois. 4.5 Suojelullisten huomionarvoisten lajien esiintymät Lajien yleiskuvausten pohjana ovat olleet Suomen lintuatlakset (Valkama ym. 2011, Väisänen ym. 1998), valtakunnalliset uhanalaisarviot (Tiainen ym. 2016) sekä kannanarviot osin ( (viitattu )). Laulujoutsen (Cygnus cygnus) Laulujoutsenen pääelinympäristöinä ovat rehevänpuoleiset sisävedet ja lammet sekä allikkoiset rimpisuot. Pääosa Suomen kannasta pesii Keski- ja Pohjois-Suomessa. Laulujoutsen on runsastunut huomattavasti viime vuosikymmeninä. Selvityksissä yksi joutsenpari pesi Viirretjärvellä. Lisäksi Isonevan-Salkkarin alueella näkyi pesimätön tai pesimätön joutsenpari läpi kesän. Tavi (Anas crecca) Tavi on runsaslukuinen ja laajalle levinnyt sorsalaji, joka kelpuuttaa elinympäristökseen lähes kaikenlaiset vedet ojista järviin ja merenlahtiin. Euroopan tavikannasta % pesii Suomessa. Hankealueella taveja pesii muutama pari isojen ojien varsilla, mm. Järvenpäännevalla (poikue), Tiiringinrämeellä, Kalliokankaan pelloilla. Tutkituista kosteikkoalueista laji pesi ainakin Järvihaanjärvellä. Telkkä (Bucephala clangula) ja isokoskelo (Mergus merganser) Harvakseltaan alueella kierteli lennossa muita vesilintuja, useimmin telkkiä tai isokoskeloita. Niiden pesintäkään ei ole mahdotonta, sillä joskus niiden pesäpaikat voivat olla sangen etäällä vesistöistä. Telkkä on Suomessa sinisorsan ja tavin ohella runsaslukuisin vesilintulaji, viihtyy hyvin monenlaisissa vesistöissä. Isokoskelo on karujen vesien laji, runsaimmillaan merialueilla. Molemmat lajit ovat kolopesijöitä. Telkkä pesii vanhoihin palokärjen koloihin ja pönttöihin, isokoskelo rakennuksiin, kivien onkaloihin, onttoihin puihin ja pönttöihin. Pesän ja lähimmän vesistön välimatka voi olla huomattava. Telkän kanta on viime vuosikymmeninä säilynyt vakaana. Pyy (Tetrastes bonasia) Pyy viihtyy monenlaisissa ryteikköisissä ja runsaasti aluskasvillisuutta kasvavissa ympäristöissä. Pyy on taantunut viimeisten vuosikymmenten aikana, joskin vähemmän kuin muut kanalinnut. Pyitä ei systemaattisesti kartoitettu. Havaintoja lajista kertyi muutamista reviireistä lähinnä selvitysalueen pohjoisosista. Kanalintukannat olivat seudulla niukkoja sekä keväällä 2015 että varsinkin Vuoden 2015 ja 2017 riistakolmiolaskentojen (LUKE 2018) keskiarvojen perusteella pyytiheys metsämaan neliökilometriä kohden oli 3,3. Näiden tiheyksien vallitessa hankealueen 10 neliökilometrin kokoisella alueella olisi kesän lopulla laskennallisesti 33 pyytä. Kesän lopun määrässä mukana ovat poikaset. Riekko (Lagopus lagopus) Riekkokanta on taantunut eteläisessä Suomessa jo pitkään ja laji on selvästi harvinaistunut myös Etelä- Lapissa. Riekon taantumiseen ovat vaikuttaneet ilmastonmuutos, elinympäristöjen väheneminen sekä metsästys. Uudessa uhanalaistarkastelussa (2015) laji luokiteltiin vaarantuneeksi (VU). Selvityksissä riekkoja havaittiin keväällä 2015 Tiiiringinrämeellä ja Puskakorvenkallion kallioalueen länsireunalla, molemmissa paikoissa yksi soidinääntelevä koiras. Kesällä 2017 havaittiin riekkopoikue Järvenpäännevalla.
20 Vuoden 2015 ja 2017 riistakolmiolaskentojen (LUKE 2018) keskiarvojen perusteella Riekolla tiheys oli 0,1 yksilöä metsämaan neliökilometriä kohden. Tämän tiheyden vallitessa hankealueen 10 neliökilometrin kokoisella alueella olisi kesän lopulla laskennallisesti 1 riekko. Teeri (Tetrao tetrix) Teeri on monenlaisten rikkonaisten metsiköiden ja puustoisten soiden laji. Teeren kanta pieneni luvulta aina 1990-luvulle noin 70 %, mutta taantuminen on sittemmin pysähtynyt ja kanta saattaa olla jopa hieman kasvanut 2000-luvulla. Selvityksissä teerien soidinpaikkoja sijoittui peltoalueille ja Punaisellerämeelle. Teerikanta oli kartoitusvuosina niukka. Esimerkiksi Isonevalla oli ollut 5-10 vuotta aiemmin kymmenien teerikukkojen soidin (Heikki Tuohimaa, omat havainnot). Keväällä 2017 kukkoja oli vain muutamia. Kanalintukannat olivat samassa ajassa pienentyneet myös maakunnallisesti ja valtakunnallisesti (LUKE 2018). Metso (Tetrao urogallus) Metso on luokiteltu vanhan metsän lajiksi. Laji ei vaadi esiintymisalueiltaan laajoja vanhoja metsiä, mutta suosii alueita, joissa on vanhan metsän piirteitä. Etenkin metsokukko on tiukasti paikkauskollinen. Lajin kanta on 50 vuodessa pienentynyt noin 70 %. Metsokannan jyrkimmän laskun on arvioitu olevan jo takana ja lajin kanta on viime aikoina säilynyt melko vakaana. Maastokartoituksista ei löydetty selkeää metsojen soidinkeskusta. Yhdellä paikalla havaittiin kahtena päivänä kaksi soivaa metsokukkoa. Tämä soidinpaikka sijoittui Puskakorvenkallion kallioalueen pohjoisosiin noin metrin päähän lähimmistä voimalapaikoista (T14 ja T16). Kolmella muulla paikalla havaittiin yksittäisiä soivia metsokukkoja. Yksinäisiä koppeloita havaittiin maastokartoituksia muutaman kerran selvitysalueella. Lisäksi selvitysalueen länsipuolella noin kahden kilometrin päässä Korkiakankaan-Kuokkamaan alueella havaittiin yksinäisiä soivia metsokukkoja ja kerran parvena ukkometso ja kaksi koppeloa. Vuoden 2015 ja 2017 riistakolmiolaskentojen (LUKE 2018) keskiarvojen perusteella Metsolla tiheys oli 2,4 yksilöä metsämaan neliökilometriä kohden. Tämän tiheyden vallitessa hankealueen 10 neliökilometrin kokoisella alueella olisi kesän lopulla laskennallisesti 24 metsoa. Mehiläishaukka (Pernis apivorus) Mehiläishaukan esiintyminen on painottunut maan keski- ja eteläosiin. Mehiläishaukka suosii pesimäympäristönään reheviä lehtimetsiä, sekametsiä ja kuusikoita. Lajin pesimäaikana käyttämä elinpiiri on laaja. Lajin kanta on laskenut 80-luvulta alkaen niin, että se luokitellaan nykyään erittäin uhanalaiseksi (EN). Mehiläishaukan soidinlentoa havaittiin toistuvasti hankealueen yllä, mutta havainnot eivät viitanneet pesintään hankealueella. Mehiläishaukan ei havaittu laskeutuvan hankealueelle ja lajin pesimäaikainen reviiri on laaja. Todennäköisesti pesimäpaikka sijoittui hankealueen etelä- tai itäpuolelle. Merikotka ( Haliaeetus albicilla) Vaino ja ympäristömyrkyt olivat hävittää merikotkan sukupuuttoon Suomesta. Viimeisinä vuosikymmeninä lajin kanta on ollut vahvassa kasvussa. Vuonna 1950 maamme merikotkakannaksi arvioitiin vain 35 pesivää paria (Väisänen ym. 1998), kun vuonna 2017 Suomessa havaittiin 506 merikotkan asuttamaa pesää. Merikotka luokitellaan uhanalaisuudeltaan vaarantuneeksi (Tiainen ym. 2016). Se kuuluu luonnonsuojelulain 47 :n nojalla erityisesti suojeltaviin lajeihin, joille tärkeiden esiintymisalueiden hävittäminen tai heikentäminen on kielletty. Lisäksi se on lintudirektiivin liitteen I laji. Merikotka rakentaa pesänsä useimmiten vanhoihin puihin, joiden oksasto tai latvus on riittävän tukevat kannattamaan suurikokoista pesää. Lähimmän merikotkareviirin pesimäpaikka sijoittuu hankealueen ulkopuolelle yli 3km:n etäisyydelle. Merikotkareviiri oli havaittavissa jo keväällä Keväällä 2017 pariskunnan käytös viittasi pesintään, ja pesintä varmistettiin ensimmäistä kertaa kyseisellä reviirillä. Seuraavaksi lähimpien reviirien pesäpaikat ovat noin 10 kilometrin etäisyydellä, eivätkä kyseisten reviirien merikotkat liiku hankealueella kuin satunnaisesti. Hankealueella liikkuu myös pesimättömiä nuoremman ikäluokan merikotkia.
21 Sinisuohaukka (Circus cyaneus) Suomessa sinisuohaukka on yleisin keski- ja pohjoisosissa, missä sen tyypillisintä pesimäympäristöä ovat suoalueet, rantaniityt ja hakkuuaukot. Sinisuohaukka on selvästi taantunut viime vuosikymmeninä. Laji luokitellaan vaarantuneeksi (VU). Lajin kanta vaihtelee kulloisenkin vuoden myyrätilanteen mukaan. Maastohavaintojen perusteella arvioitiin selvitysalueella vuosina 2015 ja 2017 tai sen välittömässä (noin kahden kilometrin säteellä) läheisyydessä esiintyvän 2-3 reviiriä. Kesällä 2017 ilmeisesti suurin osa pesinnöistä keskeytyi huonon ravintotilanteen vuoksi. Pesäpaikkoja ei löydetty. Lisäksi etäämpänä oli havaittavissa kaksi muuta reviiriä. Seutu on sinisuohaukan suosiossa. Se viihtyy syrjäisten laajojen peltoalueiden ja rämeiden reunoilla. Arosuohaukka Circus macrourus Suomessa laji on ollut pitkään säännöllinen havaittava harhailija. Laji on 2000-luvulla vakiintunut Suomen pesimälajiksi, jonka kannaksi arvioidaan 1-10 paria. Huomattava osa pesinnöistä on Perämeren rannikkoseudulta. Selvityksissä arosuohaukkapari esitti soidinlentoa Isonevan peltoalueella reilun viikon ajan keväällä 2015, mutta ei jäänyt alueelle pesimään, sillä havaintoja ei etsinnöistä huolimatta saatu toukokuun alun jälkeen. Ruskosuohaukka (Circus aeroginosus) Ruskosuohaukka pesii rehevien lintujärvien, jokisuistojen ja merenlahtien ruovikoissa. Se saalistaa myös muunlaisilla avomailla. Lajin on levittäytynyt Suomeen viimeisen 100-vuoden aikana. Kanta on yhä hitaassa kasvussa ja laji levittäytyy pohjoista kohden. Ilmeisesti rannikolla pesivät yksilöt käyvät säännöllisesti saalistamassa selvitysalueen peltoalueilla. Kanahaukka (Accipiter gentilis) Kanahaukka pesii koko maassa puutonta ulkosaaristoa ja tunturipaljakoita ja -koivikoita lukuun ottamatta. Sen tyypillisintä pesimäympäristöä ovat vanhat havu- ja sekametsät. Uusimmassa uhanalaisuustarkastelussa (2015) laji luokiteltiin silmälläpidettäväksi (NT). Maastohavaintojen perusteella arvioitiin hankealueen reunalla vuosina 2015 ja 2017 esiintyvän yksi reviiri. Pesimäpaikkaa ei löydetty lukuisista etsinnöistä huolimatta. Lisäksi etäämpänä kaksi muuta reviiriä. Yleisesti ottaen seutu on sinisuohaukan suosiossa. Se viihtyy syrjäisten laajojen peltoalueiden ja rämeiden reunoilla. Hiirihaukka (Buteo buteo) Hiirihaukka on runsaimmillaan Etelä-Suomessa ja puuttuu kokonaan Pohjois-Lapista. Hiirihaukka viihtyy valoisissa havu- ja sekametsissä, joiden välissä on peltoja, hakkuualueita ja soita. Pesäpaikka löytyykin usein tällaisen aukion tuntumasta. Hiirihaukka kuuluu monien petolintulajien tapaan vähentyneisiin lajeihin ja luokitellaan vaarantuneeksi (VU). Vuonna 2017 todettiin yksi reviiri, jonka pesä löydettiin Puskakorvenkallion länsipuolen metsäalueella. Piekana (Buteo lagopus) Suomessa piekana pesii yleensä vain Pohjois-Lapissa, mutta hyvinä myyrävuosina yksittäisiä pesintöjä todetaan Pyhäjoenkin leveyspiirillä. Kartoituksissa piekana havaittiin kerran kesäkuussa saalistelevana hankealueella. Lintu tulkittiin pesimättömäksi kiertelijäksi. Ruisrääkkä (Crex crex) Ruisrääkkä on parin viime vuosikymmenen aikana nopeasti levittäytynyt länteen ja pohjoiseen. Nykyinen levinneisyysalueen pohjoisraja ulottuu suunnilleen Oulu Joensuu -linjalle. Lajin elinympäristöjä ovat pellot ja rantaniityt. Kesällä 2017 oli kaksi ruisrääkkäreviiriä Salkkarin peltoalueella. Kurki (Grus grus)
22 Kurki on soiden tyyppilaji, jonka pääesiintymisaluetta ovat Pohjanmaan ja Lapin suoalueet. Kurki pesii usein myös vesistöjen rantaniityillä. Kurkikanta on kasvanut viime vuosikymmeninä voimakkaasti ja on levittäytynyt asuttamaan paikoin jopa hakkuuaukeita. Kurkireviireitä tulkittiin hankealueen pohjoispuoliskolle korvenhakaan yksi. Muutama reviiri oli hankealueen reunoilla. Lisäksi peltoalueilla liikkui pesimättömiä kurkia, joista suurin havaittu kertamäärä yksilöä. Kapustarinta (Pluvialis apricaria) Kapustarinnan pääelinympäristöjä ovat laajemmat avosuot ja tunturipaljakat. Lajin kanta on viimeisten vuosikymmenten aikana hieman pienentynyt. Kapustarinta on vähälukuinen pesimälaji näin lähellä rannikkoa. Yksi reviiri oli Punaisellarämeellä. Pikkukuovi (Numenius phaeopus) Pikkukuovi pesii pääsiassa Pohjanmaan ja Lapin avosoilla. Laji on levittäytynyt paikoin myös pelloille. Lajin kanta on säilynyt melko vakaana. Pikkukuovin soidinääni kantautui (pistelaskentaan) hyvin kaukaa selvitysalueen ulkopuolelta, eikä se pesinyt selvitysalueella. Mahdollisesta on reviirin olemassaolo Etelänkylän peltoalueella. Kuovi (Numenius arquata) Kuovi on peltojen ja viljeltyjen maiden asukki, jonka kanta on kääntynyt koko Euroopassa laskuun. Syinä pidetään mm. maatalouden rakennemuutoksia ja petojen aiheuttamia pesätappioita. Uusimmassa uhanalaisuustarkastelussa laji luokiteltiin vaarantuneeksi (VU). Selvityksissä kuoveja havaittiin yhteensä vain kolme reviiriä Isonevan ja Salkkarin peltoalueilla. Hyvin todennäköisesti kuovireviirejä autioitui ja jäi havaitsematta kylmän kevään seurauksena. Laji on normaalivuonna todennäköisesti selvästi havaittua runsaampi hankealueen ympäristössä. Valkoviklo (Tringa nebularia) Valkoviklo on pohjoisen rimpisoiden tyyppilajeja. Lajin kanta on säilynyt melko vakaana, joskin lajin esiintymisalueen eteläraja on hiljalleen vetäytynyt pohjoisemmaksi. Valkoviklon pesäpaikat ovat usein soiden ja lampien laitamien hakkuuaukeilla. Tässä selvityksessä ainoa havaittu valkovikloreviiri oli Kalliokankaan peltoalueen eteläreunalla. Liro (Tringa glareola) Liro on viimeisen 30 vuoden aikana selvästi harvinaistunut Etelä- ja Kaakkois-Suomessa. Se on kuitenkin yhä Suomen runsaslukuisin kahlaaja. Tässä selvityksessä ainoa havaittu liroreviiri oli Isonevan peltoalueella. Taivaanvuohi (Gallinago gallinago) Suomessa taivaanvuohi pesii yleisenä koko maassa kosteilla luhtaniityillä ja painanteilla sekä rehevillä soilla. Laji on vähentynyt ja uudessa tarkastelussa (v.2015) luokiteltiin vaarantuneeksi (VU). Taivaanvuohia havaittiin muutama reviiri peltoalueilla ja Viiiretjärvellä. Laji voi pesiä myös esimerkiksi kosteilla hakkuuaukeilla ja emo kahden poikasen kanssa löydettiin suunnitellulta sangen metsäiseltä voimalapaikalta T20. Naurulokki (Larus ridibundus) Suomessa lajia tavataan pesivänä rehevien järvillä, merenlahdilla ja saaristossa. Saaristot ovat lajin suosimia etenkin Keski- ja Pohjois-Pohjanmaalla, jossa se on rannikon runsaslukuisin lintulaji. Laji pesii yleensä yhdyskunnissa. Lajin pesimäkanta olisi suurimmillaan ja 70-luvuilla, jonka jälkeen monet yhdyskunnat alkoivat taantua ja jopa kadota kokonaan. Naurulokki luokitellaan vaarantuneeksi (VU). Yksi pari naurulokkeja mahdollisesti pesi kalalokkiyhdyskunnan seassa Punaisellarämeellä. Lisäksi selvitysalueen pelloilla ruokailee vähäisiä määriä rannikolla pesiviä lokkeja.
23 Pikkulokki (Hydrocoloeus minutus) Pikkulokki pesii varsin samanlaisissa paikoissa kuin naurulokki. Laji on runsastunut selvästi. Pikkulokkeja tavattiin alueella kesällä säännöllisesti ylilentävänä, mutta pesintään viittaavia havaintoja ei tehty. kehrääjä (Caprimulgus europaeus) Kehrääjä on harvalukuinen mäntykankaiden ja mäntyvaltaisten sekametsien laji, jonka levinneisyysalue kattaa eteläisen Suomen, noin Vaasa-Lieksa -akselin korkeudelle asti. Pohjois-Pohjanmaalla laji on erittäin harvinainen. Kesällä 2017 havaittiin kehrääjä Kalliokankaalla soidinäänessä lepakkokartoituksen yhteydessä heinäkuun lopulla. Elinympäristö on lajityypillinen, mutta yhdestä loppukesän havainnosta ei tulkittu pysyvää reviiriä. Varpuspöllö (Glaucidium passerinum) Suomessa levinneisyys ulottuu yhtenäisenä Etelästä noin Oulun korkeudelle saakka, mutta sitä tavataan myös pohjoisempana. Varpuspöllö viihtyy järeissä havupuuvaltaisissa metsissä, joissa on tarjolla vanhoja tikankoloja pesäpaikoiksi. Varpuspöllö on runsastunut ja luokitellaan elinvoimaiseksi. Selvityksissä keväällä 2015 varpuspöllöstä tehtiin yksi soidinhavainto pari sataa metriä hankealueen länsipuolelta Kitinhaan metsäalueelta. Viirupöllö (Strix uralensis) Suomessa laji on yleisin etelä- ja keskiosissa maata. Viirupöllö viihtyy etupäässä vanhoissa havu- ja sekametsissä, mutta ei kaihda asettua asutuksenkaan liepeille. Pesäpaikkana voi olla luonnonkolo, vanha petolinnun pesä tai pönttö. Laji on viime aikoina runsastunut. Selvityksissä kuultiin useita kertoja viirupöllön soidinääntelyä, pääasiassa kaukaa hankealueen ulkopuolelta. Soidinääntelyä havaittiin myös hankealueen sisällä kesällä Alueella on lajille sopia pesimäpaikkoja, toisaalta viirupöllön reviiri on laaja. Heikon ravintilanteen vuoksi viirupöllö ei pesinyt, joten ei jäänyt selkeää käsitystä mihin tällä alueella sijoittuu viirupöllön pesimäpaikat hyvinä myyrävuosina. Helmipöllö (Aegolius funereus) Helmipöllö esiintyy monenlaisessa metsässä, kunhan sopivia pesäkoloja ja ravintoa on tarjolla, suosien kuitenkin varttuneempia kuusikoita. Sen runsaus ja esiintymisalueet ovat yhteydessä myyrätilanteeseen. Nuoret linnut ja naaraat voivat vaeltaa parempia ruoka-apajia etsiessään jopa satoja kilometrejä. Valtakunnallisen petolintuseurannan mukaan helmipöllö on taantunut viimeksi kuluneen 30 vuoden aikana ja luokitellaan silmälläpidettäväksi. Keväällä 2015 havaittiin kaksi soidinääntävää helmipöllöä ja keväällä 2017 yksi. Havaituista reviireistä yksi hankealueen rajalla Puskakorvenkallion (kallioalueen) tuntumassa ja kaksi muuta havaittua noin parin kilometrin päässä. Alueella on runsaasti helmipöllölle sopivia pönttöjä ja jonkin verran palokärjen koloja. Suopöllö (Asio flammeus) Suopöllö pesii melko yleisenä Suupohjasta Lapin lounaiskolkkaan ulottuvalla vyöhykkeellä. Suopöllö pesii ja saalistaa soilla, hakkuuaukoilla, rantaniityillä ja pelloilla. Sen pesä on aina maassa. Pesimäkannan koko vaihtelee huomattavasti eri vuosina myyrätilanteesta riippuen. Kanta on arvioitu elinvoimaiseksi. Selvityksissä havaittiin 1-2 reviiriä Isonevan peltoalueella vuonna Tervapääsky (Apus apus) Lajin levinneisyys kattaa lähes koko Suomen aivan pohjoisinta Lappia lukuun ottamatta. Alun perin tervapääskyt ovat pesineet metsien ja erämaiden tikankoloissa, mutta nykymaailmassa valtaosa kannasta pesii rakennetussa ympäristössä, pöntöissä ja rakennusten koloissa. Laji on viime aikoina taantunut ja luokitellaan uusimmassa tarkastelussa vaarantuneeksi (VU). Muutama pari vaikutti pesivän Uimusrämeen pohjoispuolelle, jossa on hakkuuaukeille jätettyjä kolohaapoja. Mahdollisesti hankealueella on muitakin yhdyskuntia. Läpi kesän selvitysalueen ilmatilassa yleinen ruokailija.
24 Palokärki (Dryocopus martius) Palokärki suosii pesimäympäristönään männiköitä ja mäntyä kasvavia sekametsiä. Lajin kanta on luvulta lähtien runsastunut vajaan 20 vuoden taantumisen jälkeen. Palokärki on liikkuva ja ääni kantaa kauas, joten havaintoja tehdään kaukanakin varsinaisista pesimäpaikoista. Tässä selvityksessä palokärjen reviirit todettiin Salkkarissa ja Kalliokankaan peltojen pohjoispuolella. Haarapääsky (Hirundo rustica), räystäpääsky (Delichon urbicum) ja törmäpääsky (Riparia riparia) Haara- ja räystäspääskyt tekevät pesänsä erilaisiin rakennuksiin ja rakenteisiin, niinpä niitä tavataan tyypillisesti ihmisen läheisyydessä. Törmäpääskyt puolestaan erilaisiin hiekkaisiin rinteisiin ja hiekkakasoihin. Tavallisia haarapääskyn pesäpaikkoja ovat mm. maaseudun ladot ja muut ulkorakennukset. Pääskyt pesivät usein yhdyskuntina. Kaikki kolme pääskylajia ovat vähentyneet. Haarapääsky luokitellaan (v.2015) silmälläpidettäväksi, räystäspääsky erittäin uhanalaiseksi ja törmäpääsky vaarantuneeksi. Kaikkia pääskylajeja havaittiin hankealueella ruokavieraina säännöllisesti. Soveliaat pesimäpaikat pääskyillä ovat kuitenkin harvassa, eikä yhtään pesintään viittaavaa havaintoa tehty. Kaikki kolme lajia pesivät kesällä 2017 varmuudella Toukalan peltoalueella parin kilometrin päässä hankealueen rajalta. Todennäköisesti lajit pesivät paikoin tätä lähempänä. Niittykirvinen (Anthus pratensis) Niittykirvinen pesii pääasiassa avosoilla, tuntureilla ja pelloilla koko maassa. Soilla se on keltavästäräkin ohella runsaslukuisin lintulaji. Lajin kanta on vähentynyt viime vuosikymmeninä. Laji luokitellaan silmälläpidettäväksi (NT). Selvityksissä ainoa varmistettu niittykirvisreviiri oli Isonevan peltoalueella, muualla havaittiin ylilentäviä. Leppälintu (Phoenicurus phoenicurus) Leppälintu viihtyy valoisissa varttuneissa männiköissä ja muissa sekametsissä, joissa on lajille soveltuvia koloja pesäpaikoiksi. Selvitysalueella laji on varsin harvalukuinen metsien keskimääräisestä nuoruudesta johtuen. Pistelaskentojen mukaan selvitysalueen kannantiheys on 0,8 paria neliökilometrillä. Pikkusieppo (Ficedula parva) Pesimäympäristönään pikkusieppo suosii vanhahkoa tai vanhaa kosteapohjaista kuusimetsää tai kuusivaltaista sekametsää. Lajin tapaa usein purojenvarsilla. Pohjois-Pohjanmaalla laji on harvinainen, joskin viimeisenä vuosikymmenen aikana runsastunut. Selvitysalueelta tunnetaan vuodelta 2014 reviiri Salkkarin metseäalueelta (Heikki Tuohimaa, omat havainnot). Vuosien 2015 ja 2017 kartoituksissa lajia ei havaittu. Töyhtötiainen (Lophophanes cristatus) Töyhtötiainen on havumetsien laji, joka tulee toimeen niin karuissa kalliomänniköissä kuin vanhoissa kuusikoissa. Paikoin sille kelpaavat jopa talousmänniköt, ja suosittuja ovat pienipiirteisesti aukkoiset havumetsät. Töyhtötiainen ei ole samalla tavalla sidoksissa lehtipuupökkelöihin kuin hömötiainen. Töyhtötiainen on 2000-luvulla selvästi taantunut ja uudessa uhanalaistarkastelussa (v.2015) luokiteltu vaarantuneeksi (VU). Hömötiainen (Poecile montanus) Suomessa laji pesii koko maassa monenlaisissa metsissä. Hömötiainen suosii varttuneempia havu- ja sekametsiä, mutta myös nuoremmat metsät käyvät kunhan niissä on sopivia pökkelöitä pesäpaikaksi. Hömötiaisen pesimäkanta maassamme taantui 1940-luvulta huomattavasti (noin 60 %) 1980-luvulle asti. Taantuman yhdeksi syyksi on esitetty tehometsätaloutta, joka on vähentänyt pökkelöpuiden määrää metsissä. Hömötiainen on 2000-luvulla edelleen taantunut niin, että luokitellaan nykyisin (V.2015) vaarantuneeksi (VU). Pistelaskentojen mukaan lajin tiheys alueella oli 5,5 paria/neliökilometrillä. Todennäköisesti pienehkö pistelaskenta-aineisto liioitteli hieman hömötiaistiheyttä. Kaikkien
25 luontokartoitusten aikana kirjattiin hömötiaisreviirejä reilut 20 kpl hankealueelta (10 neliökilometrin alalta), mutta joitakin reviirejä on jäänyt havaitsematta. Laji esiintyi paikoin suunnitelluilla voimalapaikoilla. Pikkulepinkäinen (Lanius collurio) Pikkulepinkäisen elinympäristöjä ovat puoliavoimet haka- ja metsämaat. Laji pesii pääasiassa Etelä- ja Keski-Suomen hakkuilla, umpeutuvilla pelloilla ja katajikkoniityillä. Lajin kanta on viimeisen 50 vuoden aikana heilahdellut, mutta pysynyt melko vakaana. Pikkulepinkäisiä havaittiin Isonevan-Kortesuon peltoalueilla kolme reviiriä. Lisäksi pari reviiriä havaittiin muilla lähipelloilla noin kilometrin verran hankealueen rajasta. Järripeippo (Fringilla montifringilla) Järripeippo on runsas mutta taantunut, pohjoispainotteinen laji Suomessa. Lajia tavataan havu- ja lehtimetsissä sekä tunturikoivikoissa. Se on Lapin runsaslukuisin lintulaji pajulinnun ohella. Järripeipon levinneisyysalue on selvästi vetäytynyt pohjoisemmaksi ja laji on häviämässä Etelä-Suomesta. Järripeippo luokitellaan alueellisesti uhanalaiseksi. Sevlvitysalueella laji tavattiin pesimäajan alkuvaiheessa, mutta esimerkiksi pistelaskennassa sitä ei tavattu. Reviirejä oli korkeintaan muutama. Viherpeippo (Carduelis chloris) Lajin levinneisyys ulottuu nykyään jo lähes koko maahan. Tihein kanta sijoittuu Etelä-Suomeen. Viherpeippo viihtyy etenkin kulttuuriympäristöissä niin kaupungeissa kuin maaseudulla, mutta lajin voi löytää pesivänä myös niin saariston katajikoista kuin hakkuun jälkeisestä taimikosta. Asutuksesta etäällä olevilla metsäalueilla se on vähälukuinen. Lajin on aiemmin ollut runsastuva, mutta kannan kehitys kääntyi laskuun 2000-luvulla ja se luokitellaan nykyään valtakunnallisesti uhanalaiseksi, vaarantuneeksi. Pistelaskentojen mukaan lajin tiheys alueella oli 0,8 paria/neliökilometrillä. Kaikkien luontokartoitusten aikana kirjattiin viherpeipporeviirejä noin 5 kpl hankealueelta (10 neliökilometrin alalta), mutta joitakin reviirejä on mahdollisesti jäänyt havaitsematta. Lisäksi muutama reviiri havaittiin hankealueen reunalla. Isokäpylintu (Loxia pytyopsittacus) Isokäpylintu on erikoistunut voimakkaalla nokallaan männyn siementen syöntiin, ja lajin tapaa varmimmin juuri mäntykankailla. Lajin kannan muutoksista ei ole tarkkaa käsitystä, sillä se on vaikea erottaa pikkukäpylinnusta. Isokäpylinnusta tehtiin satunnaisia havaintoja kartoitusten yhteydessä. Pistelaskennassa sitä ei havaittu. Vaikeus erottaa pikkukäpylinnusta hankaloittaa esiintymän arviointia myös tällä alueella. Punavarpunen (Carpodacus erythrinus) Punavarpunen on taajamien laitamien ja maaseutujen puoliavointen maiden sekä pensaikkoisten kosteikkojen tavallinen laji. Lajin kanta on tihein Etelä- ja Keski-Suomessa. Laji runsastui voimakkaasti 1900-luvulla, mutta viimeisen parinkymmenen vuoden aikana parimäärä on vähentynyt noin kolmannekseen huippuvuosista. Punavarpusesta tehtiin toukokuun lopulla-kesäkuun vaiheessa peltojen reunoilla. Alueen karuudesta johtuen laji esiintyy selvitysalueella murto-osalla siitä tiheydestä, mitä se esiintyy ympäröivillä maatalousalueilla. Punatulkku (Pyrrhula pyrrhula) Suomessa laji on laajalle levinnyt ja sitä tavataan lähinnä kuusivoittoisissa metsissä lähes koko maassa. Viimeisen 30 vuoden aikana punatulkkukanta kasvoi ensin 1980-luvulta 2000-luvun alkuun, mutta on 2000-luvulla taantunut niin, että laji luokitellaan nykyisin vaarantuneeksi (VU). Kartoitusvuonna 2017 laji kuitenkin näytti elpyneen muutamaan aikaisempaan vuoteen verrattuna. Pistelaskentojen mukaan lajin tiheys alueella oli 2,2 paria/neliökilometrillä Kaikkien luontokartoitusten aikana kirjattiin punatulkkureviirejä noin 20 kpl hankealueelta (10 neliökilometrin alalta), mutta joitakin reviirejä on jäänyt havaitsematta.
26 Pajusirkku (Emberiza schoeniclus) Suomessa lajia tavataan tyypillisimmillään kosteikkojen ja soiden rantapensaikoissa ja ruovikoissa koko maassa. Pesimäkanta on kuitenkin 1970-luvun jälkeen hitaassa laskussa. Uudessa vuoden 2015 tarkastelussa laji luokitellaan vaarantuneeksi (VU). Kartoituksissa useita reviirejä todettiin Viirretjärvellä, muualla lajia ei havaittu.
27 5. MUUTTOLINNUSTO 5.1 Aineisto ja menetelmät Tehtyjen maastotarkkailujen lisäksi selvitys perustuu erityisesti seuraavaan aineistoon: Puskakorvenkallion tuulivoimapuiston YVA:n liiteraportti, Rakennettujen tuulivoimapuistojen linnustovaikutusten seurantaa Kalajoen ja Pyhäjoen alueella (FCG 2017) YVA-selvitykset ja kaava-aineistot julkaistuista tuulivoimapuistoista, erityisesti Kalajoen pohjoisosien, Pyhäjoen Mäkikankaan, Paltusmäen ja Karhunnevankankaan tuulipuistoista. Keski-Pohjanmaan ja Pohjois-Pohjanmaan maakuntakaavojen selvitykset (Hölttä 2013, Tuohimaa & Tikkanen , Sito 2016, Pohjois-Pohjanmaan liiton aineistot) Kalajoen-Pyhäjoen ja Iin-Simon tuulipuistojen linnustoseurantatiedot (FCG ) Birdlife Suomen laatimat muuttolintureittikartat (Toivanen ym. 2014) Tärkeät lintualueet (IBA- ja FINIBA-tiedot sekä Maali-kohteet) Kalajoen ja Raahen tuulivoimapuistojen yhteisvaikutukset (FCG ja Pöyry 2012) Siikajoen tuulipuistojen yhteisvaikutukset (Ramboll 2015) Torvenkylän ja Pohjois-Pohjanmaan tuulipuistojen yhteisvaikutukset muuttolinnustoon (Ramboll 2016). Muuttolinnuston osalta selvitettiin alueen merkitys muuttolennossa olevien lintujen kauttakulkualueena sekä läheisten peltojen merkitys ruokailu- ja levähdysalueena. Näkyvän muuton havainnointipaikaksi valittiin Isonevan peltoalue (Kuva 5). Tältä Isonevan tarkkailupisteeltä saatiin luotettava käsitys eri lajien muuttokäyttäytymisestä, miten lajien muuttovirta jakautuu hankealueen länsipuolelle, Isonevan peltojen kohdalle sekä hankealueelle. Hankealueen kautta tuulivoimaloiden toimintakorkeudella lentävät kookkaat linnut hyvän näkyvyyden vallitessa näkyivät Isonevan havainnointipisteelle. Muuttotarkkailut ajoittuivat keväille 2015 ja 2017 sekä syksyille 2016 ja Kaikki tarkkailut toteutti Heikki Tuohimaa. Kevätmuuttoa havainnoitiin keväällä 2015 yhteensä 59 tuntia 13 päivänä ja keväällä 2017 yhteensä 57 tuntia 12 päivänä (Taulukko 3). Syysmuutto havainnointiin syksyllä yhteensä 70 tuntia 16 päivänä ja syksyllä yhteensä 35 tuntia 9 päivänä (Taulukko 3). Tarkemmin tiedot havainnoinnista on esitetty liitteessä 1. Sääolosuhteet vaikeuttivat ajoittain tarkkailun käytännön toteutusta, etenkin sumut, jotka ovat vaikeasti ennustettavia. Sumun sattuessa havainnointi pääsääntöisesti keskeytettiin, minkä vuoksi jotkut havainnointijaksot jäivät lyhyemmiksi. Taulukko 3. Näkyvän muuton havainnointiajat. Kevätmuutontarkkailu Aikaväli Havainnointiaika päiviä Yhteensä Syysmuutontarkkailu Aikaväli Havainnointiaika päiviä Yhteensä
28 Näkyvän muuton tarkkailu toteutettiin vakiintuneella menetelmällä, yhdestä pisteestä yhden havainnoijan toimesta tähystäen kokoaikaisesti eri puolille kiikareita ja kaukoputkea apuna käyttäen. Havaitut linnut kirjattiin. Pieniä varpuslintulajeja lukuun ottamatta linnuista merkittiin lukumäärien lisäksi mm. lentosuunta, lentokorkeus, etäisyys havainnointipaikasta sekä ohituspuoli tai havainnon suunta. Havainnointi kohdistettiin erityisesti joutsenten, hanhien, kurkien ja päiväpetolintujen päämuuttoajoille. Havainnointia pyrittiin suorittamaan sekä vilkkaina että keskivertoina muuttopäivinä. Vuorokauden sisällä havainnointi ajoitettiin pääasiassa auringonnousun ja iltapäivän välille. Lintuja havaitaan muuttolennossa yleensä eniten aamulla. Eri lajeilla on kuitenkin vaihtelevia muuttorytmejä. Esimerkiksi kohoavia ilmavirtauksia hyödyntävien petolintujen ja kurjen muutto on vilkkainta yleensä keskipäivällä. Yömuuttoa ei havainnoitu vaikkakin merkittävä osa linnuista muuttaa yöaikaan. Yömuuton tarkkailu tässä työssä käytetyllä menetelmällä olisi lähes mahdotonta. Tämä ei johdu ainoastaan pimeydestä (mm. loppukeväästä valoisat yöt), vaan myös siitä, että yömuuttajat muuttavat keskimäärin korkeammalla, usein yksinään eivätkä juuri ääntele muuttolennollaan ja ovat siten vaikeita havaita ja tunnistaa. Enimmäkseen yöllä muuttavia lajeja ovat mm. monet vesilinnut, kahlaajat ja pääosa hyönteissyöjävarpuslinnuista. Hankealueen läheisyydessä muutto kulkee pääasiallisesti rannikkolinjan suuntaisesti. Näkyvästä muutosta kertynyt aineisto jaoteltiin tulosten tarkastelussa länsiluoteis-itäkaakkoissuuntaiselle-akselille poikittaisesti päämuuttosuuntaa vasten. Edelleen aineisto jaoteltiin kilometrin kaistoihin akselille ohituspuolesta ja etäisyydestä riippuen. Todellisuudessa ohituspuolissa ja lentosuunnissa on vaihtelua, mitä tarpeen mukaan lajiteksteissä tuodaan esille. Menettelyllä saadaan hahmoteltua eri lajien muuton painottumista. Tulosten tarkastelussa on huomioitava, että havaittavuus heikkenee etäisyyden kasvaessa. Kookkaat lajit sopivalla korkeudella lentäessään havaitaan suhteellisen luotettavasti muutaman kilometrin etäisyydeltä, mutta etenkin rannikolla matalalla lentäviä jää paljon havaitsematta Isonevan tarkkailupisteelle. Varpushaukan okoluokan linnun havaittavuus heikkenee jo selvästi lyhyemmällä matkalla.
29 Kuva 5. Kevät- ja syysmuuton tarkkailupisteet, ruokailulentotarkkailupisteet sekä tärkeimmät levähtäjälaskentaalueet.
31 Läpimuuttajamäärien arviointi Maastohavaintojen perusteella muodostettiin hankealueelle läpimuuttoarviot keskeisille lajeille. Läpimuuttoarviot tulkittiin maastohavaintojen ja kirjallisuustietojen pohjalta (mm. Ramboll 2015, Ramboll 2016). Näissä eri selvityksissä on esitetty arvioita lajien muuttokannoista. Läpimuuttoarviot muodostettiin periaatteella, paljonko lintuja havaittiin, mikä oli hankealueen kautta muuttaneiden osuus, minkä suuruinen lajin kokonaiskanta-arvio on ja kuinka suuri osa kannasta arviolta näkyisi Isonevan havaintopisteelle. Toisella tavalla havaittu muuttajatiheys yleistettiin valoisalle ajalle. Arviot pyrittiin muodostamaan parhaan käsityksen mukaan, mutta lukumääräarvioissa on luonnollisesti jonkin verran epävarmuutta. Lisäksi huomioitiin lajien havaittavuus ja toisaalta havaittavuus havaintopaikalta. Noin 100 metrin korkeudella lentävistä linnuista suurimmat lajit (joutsen, hanhet, kurki ja kotkat), arvioitiin tulevan havaituksi varsin luotettavasti 4 km etäisyydelle ja keskisuuret petolinnut (mm. piekana, hiirihaukka, sinisuohaukka, mehiläishaukka) ja pienet petolinnut (mm. varpushaukka) 2-4 km:n etäisyydelle. On huomioitava, että erityisesti ranta-alueella matalalla muuttavia lintuja on vaikea havaita Isonevalta (etäisyyttä rantaan on noin 5km), koska parvet jäävät metsän peittoon. Havaintopisteen itäpuolelta ohittaneet kaukaisimpia ( 5 km) lukuun ottamatta on tulkittu muuttavan hankealueen kautta. Teoriassa viiden kilometrin päästä ohittaneet linnut juuri ja juuri saattaisivat kulkea hankealueen kautta (kuvat 4-17), mutta käytännössä vyöhykkeelle merkityt (yleensä selvästi kaukaisempia isoja lintuja -kotkia ja kurkia) ohittivat hankealueen itäpuolelta. Juuri havaintopisteen kohdalta puolet on tulkittu muuttavan hankealueen kautta. Paikalliset kiertelevät linnut pyrittiin jättämään tuloksista pois, so. ne eivät ole muuttavien lintujen tuloksissa mukana. Rajan veto kiertelevän ja muuttavan välillä on joissakin tapauksissa vaikeaa. Erityisesti merikotkalla. Periaatteena muutto liittyy kuitenkin pitempään siirtymiseen lähemmäs pesimä- tai talvehtimisaluetta. Esimerkiksi paikallisten petolintujen saalistelut eivät ole muuttoa. Levähtäjälaskennat Levähtäjälaskennat kohdistettiin etenkin hankealueen lähiympäristössä oleville pelloille (Kuva 5. Pääkohteena olivat joutsenten, hanhien ja kurkien ruokailuparvet. Muitakin levähtäviä ja ruokailevia lajeja kirjattiin. Lisäksi tarkkailtiin hankealueen yllä tapahtuvaa paikallisliikehdintää toukokuusta lokakuulle, kesäkuukausille painottuen. Pesimälinnuston paikallisliikehdinnän lisäksi selvitettiin muuttolintujen paikallisliikehdintää. 5.2 Tuloksista yleisesti Perämerellä Kokkolan ja Siikajoen välinen koillinen-lounas - suuntainen rantaviiva tarjoaa keväällä ja syksyllä muutto- ja vaelluslinnuille selkeän johtolinjan, jota seurata. Sekä meren että maa-alueiden ylitystä välttelevät lajit seuraavat rantaviivaa. Sääolosuhteet, kuten tuulen suunta ja voimakkuus, vaikuttavat myös muuttoreitteihin, samoin saaret ja niemet. Isojen lintujen muuton on todettu olevan tiheimmillään Kalajoen ja Pyhäjoen välisellä saarettomalla osuudella (Hölttä ym. 2013). Pohjois-Pohjanmaalla muuttoreittien sijaintiin vaikuttaa olennaisella tavalla maamme tärkein pohjoisten lintulajien muutonaikainen levähdysaluekokonaisuus, joka ulottuu Siikajoen rannikolta, Hailuotoon, Liminganlahdelle ja edelleen Tyrnävän-Muhoksen peltoalueille. Kyseinen kansainvälisesti arvokas lintualue (IBA-alue) on nimetty Oulun seudun kerääntymäalueeksi. Erityisiä muuton painopistealueita eli ns. pullonkaula-alueita, joissa lintujen muutto tiivistyy kapealle kaistalle, on määritelty Kalajoen ja Pyhäjoen rannikkovyöhykkeelle suurille lintulajeille sekä Hailuodon Kirkkosalmen ja Iin rannikkovyöhykkeellä petolinnuille. Kalajoen Pyhäjoen välinen määritelty pullonkaula-alue sijaitsee noin Puskakorvenkallion hankealueen länsipuolella (Kuva 23).
32 Birdlife Suomen laatiman päämuuttoreittien tarkastelun mukaan noin 20 lajista (Toivanen ym. 2014) keväällä Perämeren rannikolla kulkevat erityisesti (taiga-)metsähanhen ja joutsenen päämuuttoreitit. Metsähanhien reittiä kulkevat myös lyhytnokkahanhet. Petolintujen määrät Perämeren rannikolla kasvavat pohjoista kohden Hailuodon-Liminganlahden korkeudelle saakka, kun etelästä ja kaakosta saapuvia petolintuja törmää rannikkolinjaan jääden seuraamaan sitä. Muuttovirta hajoaa Hailuodon ja Liminganlahden kohdalla, mutta tiivistyy uudelleen pohjoisempana Perämeren rannikolla. Erityisen selvästi ilmiö näkyy piekanalla ja maakotkalla. Äärimmäisen uhanalaiseksi luokitellun kiljuhanhen Suomen ainoa säännöllinen kevätmuutonaikainen levähdysalue sijoittuu Siikajoelle. Syksyllä Perämeren rannikolle suurikokoisista lajeista keskittyy erityisesti laulujoutsen. Kurjen kohdalla syksyn päämuuttoreitti sijoittuu sisämaahan kauas hankealueesta. Hanhien ja petolintujen syysmuutto on Pyhäjoen kohdalla kevättä hajanaisempaa, eikä tiivisty voimallisesti rannikkoseudulle. Lounas-koillissuunnassa viettävä rannikko tiivistää mantereen yllä kulkevaa kevätmuuttoa enemmän kuin syysmuuttoa. Muista lajeista keväin syksyin monien vesi- ja rantalintujen (kuten kahlaajien, lokkilintujen ja pienten sorsalintujen) muutto on monikymmenkertaisesti voimakkaampaa rannikon läheisyydessä kuin sisämaassa. Kuitenkin näiden lajien näkyvä muutto vaimenee nopeasti heti rannikkolinjan jälkeen. Siten niitä havaitaan olennaisesti vähemmän hankealueen kohdalla kuin muutamaa kilometriä lännempänä meren rannassa. Samoin meren yllä muuttavien merimetsojen, arktisten sorsalintujen ja kuikkalintujen muutto on heikkoa hankealueen kohdalla. Maan yllä tyypillisesti muuttavien mm. sepelkyyhkyjen, töyhtöhyyppien ja varpuslintujen muutto on selvästi vilkkaampaa, mutta niidenkin tiivein muuttolinja sijoittuu hankealueen länsipuolelle. Keväällä 2015 muuttolennossa olevia lintuja kirjattiin yksilöä ja keväällä 2017 kirjattiin yksilöä (Taulukko 4). Todellinen havaittu määrä oli suurempi, sillä kaikki lintuja (mm. varpuslintuja, kaukana lännessä meneviä lokkilintuja) ei ehditty vilkkaina muuttopäivinä kirjaamaan. Varpuslintuja laskettiin vilkkaina muuttopäivinä otantoina. Kahden kevään aikana joutsenia kirjattiin noin 4 900, hanhia noin , kurkia noin Petolintuja kirjattiin noin 680. Petolintulajeista piekana oli odotetusti runsaslukuisin 335 yksilöllä. Muista petolintulajeista mm. muuttaviksi tulkittuja merikotkia kirjattiin 47 ja maakotkia 5. Muutamia tuhansia kirjattiin mm. töyhtöhyyppiä ja sepelkyyhkyjä. Hanhia pienempiä vesilintuja, muita kahlaajia ja lokkilintuja havaittiin varsin vähän. Lähes kaikkien lintujen muutto painottui selkeästi länsipuolelle ja siten hankealueen länsipuolelle. Isojen lintujen muutto oli vilkasta vielä Isonevan peltoaukean kohdalla. Sen itäpuolella muutto vaimeni nopeasti. Mahdollisesti Isonevan peltoalue yhdessä muiden viereisten peltoalueena kanssa toimii maamerkkinä ja muuton ohjaajana näille lajeille, jotka käyttävät peltoja ruokailu- ja levähdysalueina. Kurjen ja petolintujen muutto jakautui tasaisesti hankealueen kohdalla ja sen länsipuolelle. Syksyllä 2016 muuttolennossa olevia lintuja kirjattiin noin yksilöä ja syksyllä 2017 kirjattiin noin yksilöä (Taulukko 5). Todellinen havaittu määrä oli suurempi, sillä kaikki lintuja (mm. varpuslintuja, kaukana lännessä meneviä lokkilintuja) ei aina kirjattu. Varpuslintuja laskettiin vilkkaina muuttopäivinä otantoina. Kahden syksyn aikana joutsenia kirjattiin noin 5 900, hanhia noin 700, kurkia noin 700. Petolintuja kirjattiin noin 130, joista runsaimpina lajeina muuttaviksi tulkittuja merikotkia 37 ja varpushaukkoja 33. Varislintuja havaittiin lähes kaksi tuhatta muuttavaa, jotka nekin pääsiassa länsipuolelta. Muita maininnan arvoisia muuttoilmiöitä ei havaittu. Hanhia pienempiä vesilintuja, kahlaajia, lokkilintuja ja kyyhkyjä havaittiin vähän. Ohituspuolia tarkastellessa eri lajeista joutsenet painottuivat selkeästi länsipuolelle, kun taas kurjet itäpuolelle. Hanhien ja petolintujen jakautuminen oli varsin tasaista ja niitä havaittiin kokonaisuutena vähän. Taulukko 4. Keväällä 2015 ja 2017 lasketut keskeisimpien lajien muuttavat yksilöt. Laji Laji Pikkujoutsen 1 Piekana
33 Laulujoutsen Maakotka 1 4 Metsähanhi Sääksi 4 3 Lyhytnokkahanhi Tuulihaukka Tundrahanhi 4 17 Ampuhaukka 3 8 Merihanhi Nuolihaukka 3 Kanadanhanhi 1 10 Muuttohaukka 2 4 Valkoposkihanhi Kurki Hanhilaji Kapustarinta Sinisorsa Töyhtöhyyppä Isokoskelo Kuovi Kaakkuri 9 9 Suokukko 86 9 Kuikka 6 4 Metsäviklo Kuikkalaji Mustaviklo 36 Merimetso Valkoviklo 3 33 Harmaahaikara 2 Liro Haarahaukka 1 4 Taivaanvuohi 8 13 Merikotka Naurulokki Ruskosuohaukka 5 8 Harmaalokki Sinisuohaukka Sepelkyyhky Arosuohaukka 1 1 Naakka Petolintulaji Mustavaris 7 12 Kanahaukka 5 3 Varis Varpushaukka Rastaat yht Hiirihaukka 25 8 Pikkulinnut yht
34 Taulukko 5. Syksyinä 2016 ja 2017 lasketut keskeisimpien lajien muuttavat yksilöt. Laji Laji Pikkujoutsen 1 1 Hiirihaukka 7 1 Laulujoutsen Piekana 8 1 Metsähanhi Maakotka 1 Lyhytnokkahanhi 1 Tuulihaukka 10 1 Tundrahanhi 7 Ampuhaukka 9 3 Sepelhanhi 2 Muuttohaukka 3 Hanhilaji Kurki Isokoskelo Harmaalokki Kaakkuri 1 Sepelkyyhky Kuikka 2 1 Harmaapäätikka 3 3 Kuikkalaji 5 Palokärki 9 4 Merimetso 3 18 Käpytikka 6 7 Mehiläishaukka 1 1 Pohjantikka 2 Merikotka Närhi 32 4 Sinisuohaukka 5 4 Naakka Arosuohaukka 1 Mustavaris 9 24 Petolintulaji 2 Varis Kanahaukka 4 1 Rastaat yht Varpushaukka 24 9 Pikkulinnut yht Tarkastelua lajeittain Laulujoutsen Laulujoutsenten voimakkain muuttoreitti Suomessa sijoittuu Perämeren rannikolle. Joutsenen päämuuttosuunta on keväällä koilliseen ja syksyllä lounaaseen. Laulujoutsen voi muuttaa läpi vuorokauden, voimakkainta muutto on auringonnousun- ja laskun aikaan. Yömuuton osuutta ei ole kunnolla selvitetty, mutta kirjoittajan oma ja myös joutsenmuuttoa Suomessa eniten seuranneen Seppo Pudaksen (suull.) käsitys on, että enemmistö muuttaa päivännäöllä. Keväällä 2015 havaittiin noin ja keväällä 2017 noin muuttavaa joutsenta. Joutsenten muutto painottui länsipuolelle. Joutsenten lentokorkeus on tyypillisesti matala. Rannikon päällä muuttavia joutsenia näkyy vain vähän Isonevan tarkkailupisteelle. Havaitut joutsenet painottuivat länsipuolelle (Kuva 6), mutta muutto on voimallista vielä Isonevan peltoaukean kohdalla. Tämän itäpuolella muutto vaimenee nopeasti. Havaituista joutsenista 31 % katsottiin muuttaneen hankealueen kautta.
35 Kuva 6. Laulujoutsenen kevätmuutto maastohavainnoinnin perusteella. Molempina syksyinä havainnoitiin syksyn vilkkain joutsenten muuttopäivä. Syksyllä 2016 havaittiin 2050 ja syksyllä muuttavaa joutsenta. Muutto oli molempina syksyinä selvästi länsipainotteista (Kuva 7), mutta syksyn 2017 vilkkaimpana muuttopäivän (30.10.) aamun ensimmäisinä tunteita päämuutto kulki yli Isonevan peltoaukean. Päivän edetessä muutto hiljeni ja siirtyi normaalille reitille. Havaituista joutsenista vuonna 2016 vain 14 % katsottiin muuttaneen hankealueen kautta. Syksyllä 2017 osuus oli 32 %. Molempina syksyinä tämä osuus oli yhteensä 25 %.
36 Kuva 7. Laulujoutsenen syysmuutto maastohavainnoinnin perusteella. Hankealueen kevätläpimuuttokannaksi esitetään seuraava arvio ja perusteet. Raahen seudun joutsenten keväiseksi läpimuuttokannaksi on arvioitu yksilöä (Tuohimaa & Tikkanen 2010, Ramboll 2015), näistä % (osa muuttaa sisämaassa, runsaasti merellä) arvioitiin näkyvän Isonevan tarkkailupisteelle ja näistä havaitun 32 % muuttavan hankealueen kautta. Hankealueen arvioitu läpimuuttokanta on siten keväällä yksilöä (vuo yks/km). Hankealueen syysläpimuuttokannaksi esitetään seuraava arvio ja perusteet. Raahen seudun joutsenten syksyiseksi läpimuuttokannaksi on arvioitu yksilöä (Tuohimaa&Tikkanen 2010, Ramboll 2015), näistä % (osa muuttaa sisämaassa, runsaasti merellä) arvioitiin näkyvän Isonevan tarkkailupisteelle ja näistä havaitun 26 % muuttavan hankealueen kautta. Hankealueen arvioitu läpimuuttokanta on siten syksyllä yksilöä (vuo yks/km). Metsähanhi Laulujoutsenten tavoin maamme voimakkain metsähanhien fabalis-rodun (ns. taigametsähanhien) kevätmuuttoreitti sijoittuu Perämeren rannikolle. Syksyllä metsähanhien muutto tapahtuu hajallaan laajana rintamana, eikä muutto keskity rannikolle kevään tavoin. Päämuuttosuunta on keväällä koilliseen ja syksyllä lounaaseen. Keväällä metsähanhi on pääsääntöisesti päivämuuttaja, mutta syksyllä se muuttaa myös öisin. Keväällä 2015 havaittiin noin ja keväällä 2017 noin muuttavaa tunnistettua metsähanhea tai lajilleen tunnistamatonta hanhea, jotka valtaosin olivat metsähanhia. Havaitut metsähanhet painottuivat länsipuolelle (Kuva 8), mutta muutto oli voimallista vielä Isonevan peltoaukean kohdalla. Tämän itäpuolella muutto heikkeni nopeasti. Lajilleen tunnistetuista metsähanhista 33 % katsottiin muuttaneen hankealueen
37 kautta. Huomioiden myös tunnistamattomat hanhet, jotka koskivat erityisesti kaukana muuttaneita, hankealueen kautta muuttaneiden osuus oli 31 %. Kuva 8. Metsähanhen ja tunnistamattomien hanhilajien kevätmuutto maastohavainnoinnin perusteella. Syksyllä havaittiin vaatimattomasti metsähanhia, vain vajaa 700 metsähanhea tai tunnistamatonta hanhea kahtena syksynä yhteensä. Havainnot sijoittuivat ilman suuntausta koko havaittavuusalueelle (Kuva 9).
38 Kuva 9. Metsähanhen ja tunnistamattomien hanhilajien syysmuutto maastohavainnoinnin perusteella. Hankealueen kevätläpimuuttokannaksi esitetään seuraava arvio ja perusteet. Raahen seudun metsähanhien keväiseksi läpimuuttokannaksi on arvioitu yksilöä (Tuohimaa & Tikkanen 2010, Ramboll 2015), näistä % (osa muuttaa sisämaassa, runsaasti merellä) arvioidaan näkyneen Isonevan tarkkailupisteelle ja näistä havaitun 31 % muuttavan hankealueen kautta. Hankealueen arvioitu läpimuuttokanta on siten keväällä yksilöä (vuo yks/km). Syysläpimuuttokannalle ei esitetä arviota. Merihanhi Merihanhien muutto muodostuu Perämeren omasta kannasta. Pyhäjoen Parhalahdella on esitetty havaittavan kevään aikana merihanhea (Tuohimaa 2009), muutto on voimakkaimmillaan rantaviivassa ja vähentyy nopeasti siirryttäessä sisämaahan tai merelle. Merihanhen syysmuutto Perämerellä tunnetaan huonommin kuin kevätmuutto. Muiden vesilintulajien tapaan muuttovirran painopiste on kevättä ulompana merellä. Syksyllä merihanhet muuttavat osin öisin. Raahen pohjoispuolisen Perämeren syysmuuttokannaksi on esitetty yksilöä (Tuohimaa & Tikkanen 2010). Keväällä 2015 havaittiin 580 ja keväällä muuttavaa tunnistettua merihanhea. Havaitut merihanhet painottuivat voimakkaasti länsipuolelle (Kuva 10). Havaituista merihanhista 13 % katsottiin muuttaneen hankealueen kautta.
39 Kuva 10. Merihanhet kevätmuutto maastohavainnoinnin perusteella. Syysmuuttotarkkailuissa ei havaittu muuttolennossa merihanhia. Kesän muissa luontoselvityksissä havaittiin yksi merihanhien syysmuuttoparvi ylittävän hankealueen. Lajin syysmuutto tapahtuu varhain ja oli pääosin ohitettu ennen tarkkailun aloittamista. Hankealueen kevätläpimuuttokannaksi esitetään seuraava arvio ja perusteet. Raahen seudun metsähanhien keväiseksi läpimuuttokannaksi arvioidaan yksilöä (Tuohimaa 2009, Ramboll 2015), näistä % (runsaasti merellä) arvioidaan näkyvän Isonevan tarkkailupisteelle ja näistä havaitun 13 % muuttavan hankealueen kautta. Hankealueen arvioitu läpimuuttokanta on siten keväällä yksilöä (vuo yks/km). Syysläpimuuttokannalle ei esitetä arviota. Muut hanhet Lyhytnokkahanhen muuttokäyttäytyminen vastannee pitkälle taigametsähanhea. Lyhytnokkahanhikanta on ollut jatkuvassa kasvussa 20 vuotta. Nykyään levähdyspaikoilta saatujen tietojen perusteella Pohjois- Pohjanmaan läpimuuttokannan voidaan arvioida olevan yksilöä. Muuttolennossa lyhytnokkahanhi on vaikea tunnistaa. Muuttolennossa lyhytnokkahanhia tunnistettiin kahtena keväänä vajaat 500 yksilöä. Syksyllä havaittiin vain yksi lyhytnokkahanhi. Hankealueen kevätläpimuuttokannaksi esitetään seuraava arvio ja perusteet. Raahen seudun lyhytnokkahanhien keväiseksi läpimuuttokannaksi arvioidaan yksilöä (Tuohimaa 2009, Ramboll 2015), näistä % (vain vähän muuttaa sisämaassa) arvioidaan näkyvän Isonevan tarkkailupisteelle ja näistä metsähanhen tapaan 31 % muuttavan hankealueen kautta. Hankealueen
40 arvioitu läpimuuttokanta on siten keväälle yksilöä (vuo yks/km). Syksylle ei esitetä läpimuuttoarviota. Kiljuhanhi on Perämerellä muuttavista hanhilajeista suojelullisesti arvokkain. Laji luokitellaan äärimmäisen uhanalaiseksi. Lajin Suomen merkittävimmät levähdysalueet sijaitsevat Siikajoen Hailuodon Lumijoen alueella, missä osa Fennoskandian pienestä pesimäpopulaatiosta levähtää vuosittain kevätmuutollaan. Muuttolennossa kiljuhanhia tavataan harvoin. Tyypillisimmin kiljuhanhia on havaittu seuraamassa rannikkolinjaa. Kiljuhanhien saapumissuunta on muista hanhista poiketen etelästä/ kaakosta. Kiljuhanhien lentäminen hankealueen läpi on mahdollista, mutta epäilemättä hyvin harvinaista. Oletettavasti muuttavien kiljuhanhien tapaamisen todennäköisyys Perämeren rannikolla kasvaa pohjoista kohden Siikajoelle saakka. Puskakorvenkallion tarkkailuissa lajia ei havaittu. Arktisia hanhia, joiden pesimäalueet sijoittuvat Pohjois-Venäjälle ja talvehtimisalueet läntiseen Eurooppaan, ovat tundrahanhi, sepelhanhi, valkoposkihanhi ja rossicus-rodun metsähanhi. Niiden päämuutto kulkee Itämeren itärannikkoa seuraten ja vain poikkeuksellisesti sääolojen tuomana niitä tavataan Perämerellä laajemmin. Populaatiokokoon suhteutettuna huippuvuosien läpimuuttajamäärätkin ovat kuitenkin pieniä verrattuna esimerkiksi metsähanhen fabalis-rotuun. Muuttotarkkailuissa havaittiin vain pieni määrä valkoposki- ja tundrahanhia ja kerran kaksi sepelhanhea. Muut vesilinnut Merimetsojen, kuikkalintujen, uikkulintujen ja hanhia pienempien sorsalintujen päämuuttoreitti kulkee rannikkoa seuraten meren puolella. Päivännäöllä muutto on vähäistä mantereen päällä, eikä hankealueen kautta muuttavia pienempiä vesilintuja nähty kuin joitakin kymmeniä. Ylipäätäänkin muuton seurannassa vesistöreittien ulkopuolella havaintoja niistä kertyy yleensä vähän. Sisämaan pesimäpaikoilla pienet sorsalinnut muuttavat etupäässä öiseen aikaan. Muutto tapahtuu yöllä todennäköisesti valtaosin roottorikorkeuden yläpuolella (>230 metriä), joskaan muuttokäyttäytymistä ei tunneta tarkasti. Sateisessa säässä vesilintujen muuttoparvet lentävät matalammalla. Havainnot myös muista vesilinnuista jäivät vähäisiksi. Pohjoisille pesimäalueille matkaavien merimetsojen, arktisten sorsalintujen ja kuikkalintujen tiedetään lähtevän mantereen ylitykseen pääasiassa pohjoisemmalta Perämereltä (Hölttä ym. 2013). Kurki Keväällä rannikkoseudulla havaittavat kurkimäärät vaihtelevat vuosien välillä lähinnä tuuliolojen mukaan ja lukumäärät kasvavat pohjoista kohden, kun etelästä saapuvia kurkia törmää Perämeren koilliseen viettävää rannikkolinjaa vasten. Länsituulisina keväinä muutto saattaa olla vilkkaampaa sisämaassa kuin rannikkoseudulla. Syksyllä kurkien muutto on voimakkainta Suomessa Muhos-Hanko-linjalla, jossa noin 20 km levyistä kaistaa pitkin muuttaa yli kurkea. Muuttoreitti on seurausta Muhoksella sijaitsevasta Suomen suurimmasta kurkien syyskerääntymäalueesta. Elo-syyskuussa Muhoksen alueella on viime vuosina ollut yli kurkea. Päämuuttoreitti sijoittuu tällä leveyspiirillä noin 70 km hankealueesta itään. Kurjet muuttavat usein keskittyneesti siten, että koko syksynä on yleensä vain 1-3 voimakasta muuttopäivää. Kurkien päämuuttosuunta on keväällä pohjoiseen ja syksyllä etelään. Keväällä 2015 havaittiin noin ja keväällä 2017 noin muuttavaa kurkea. Havaitut kurjet painottuivat keväällä 2015 länsipuolelle ja keväällä 2017 itäpuolelle. Kahden kevään muuton jakauma on esitetty seuraavassa kuvassa (Kuva 11). Muuttovirta oli kokonaisuutena aavistuksen länsipainotteinen, mutta Isonevan laaja peltoalue mahdollisesti toimii kurjille muuton ohjaajana, sillä sen kohdalla kurkia havaittiin enemmän kuin sen itä- ja länsipuolella. Korkealla nousevissa ilmavirtauksissa kaartelevat kurkiparvet eivät juuri seuraile pienipiirteisiä maastokuvioita, päinvastoin kuin varhaisaamun matalalla tapahtuva muutto. Kurkiparvet näkyvät kauas, minkä vuoksi suuri osa havainnoista saatiin 5 kilometrin etäisyydeltä tai kauempaa. Havaituista kurjista 36 % arvioitiin muuttavaan hankealueen kautta.
41 Kuva 11. Kurjen kevätmuutto maastohavainnoinnin perusteella. Syksyllä kurkimuutto oli vaatimatonta, kurkia havaittiin ainoastaan 260 yksilöä. Syysmuuton tiedetään olevan huomattavasti voimakkaampaa sisämaassa. Samoina päivinä siellä havaittiin useita tuhansia kurkia, kun Isonevalla oli havainnointia. Myös Isonevan syymuuttotarkkailussa havainnot ovat itäpainotteisia (Kuva 12).
42 Kuva 12. Kurjen syysmuutto maastohavainnoinnin perusteella. Hankealueen kevätläpimuuttokannaksi esitetään seuraava arvio ja perusteet. Raahen seudun kurjen keväiseksi läpimuuttokannaksi on arvioitu yksilöä (Tuohimaa & Tikkanen 2010, Ramboll 2015), näistä % (runsasta muuttoa sisämaassa) arvioidaan näkyneen Isonevan tarkkailupisteelle ja näistä havaitun 36 % muuttavan hankealueen kautta. Hankealueen arvioitu läpimuuttokanta on siten keväällä yksilöä (vuo yks/km). Syysläpimuuttokannalle ei esitetä arviota. Merikotka Keväällä vahva merikotkien muuttoreitti kulkee Perämeren rannikolla. Hailuodon kautta muuttavien vuosittaiseksi määräksi on esitetty vuosina yksilöä (Eskelin ym. 2009). Muuttavien merikotkien määrä on kuitenkin ainakin kaksinkertaistunut tämän jälkeen. Merikotkien kohdalla muuttavien yksilöiden erottelu paikallisista kiertelijöistä on toisaalta hyvin vaikeaa. Kaikkialla Perämeren ranta-alueilla liikkuu pesimättömiä yksilöitä, jotka liikkuvat aktiivisesti laajalla alueella. Isonevan tarkkailupisteeltä havaittiin enimmillään yhtenä päivänä 5-10 pesimätöntä paikallisen oloista merikotkaa. Lisäksi Isonevalta on mahdollista havaita 3-4 tunnetulla pesimäreviireillään liikkuvia merikotkia, mikä sinänsä on tavallista Perämeren rannikkoalueella. Lentävä merikotka näkyy kauas, helposti 10 kilometrin päähän kaukoputkea käytettäessä. Lisäksi satelliittiseurannoilla on todettu, että pesimättömät merikotkat saattavat oikukkaasti vaihtaa aluetta jopa satojen kilometrien päähän, mihin aikaan vuodesta tahansa. Näissä maastoselvityksissä jokainen tehty merikotkahavainto määriteltiin joko muuttavaksi tai paikalliseksi yksilöksi. Yksittäisiin havaintoihin jää epävarmuutta, mutta kokonaisuutena menettelyn arvioidaan antavan mahdollisuutta muuton painottumisen tarkasteluun. Muuttavia merikotkia tulkittiin keväällä ja keväällä Keväällä muuttaviksi tulkitut merikotkat keskittyivät rantaviivaan tai Isonevan itäpuolelle (Kuva 13). Hankealueen kautta muuttaneiksi havaituista arvioitiin 44 %. Selväpiirteistä yhtä keskittymää ei ollut havaittavissa. Muuttavia merikotkia tulkittiin syksyllä ja syksyllä
43 Kuva 13. Merikotkan kevätmuutto maastohavainnoinnin perusteella. Syksyllä merikotkien muutto jakaantui sangen tasaisesti, eniten merikotkia nähtiin kaukana lännestä meren päällä muuttamassa (Kuva 14). Hankealueen kautta muuttaneiksi havaituista arvioitiin 35 %.
44 Kuva 14. Merikotkan syysmuutto maastohavainnoinnin perusteella. Läpimuuttokanta arvioidaan seuraavasti. Kevätmuutolla muuttaviksi tulkittuja merikotkia havaittiin Isonevan tarkkailupisteellä n. 0,4 yksilöä tunnissa. Merikotkan selväpiirteinen muuttokausi on pitkä, 2-3 kuukautta, jolle jaksolle myös havainnointi painottui. Havainnointi painottui myös merikotkalle suosiollisille muuttopäiville. Mikäli karkeasti arvioidaan, että merikotkia muuttaisi havaittua tahtia 40 päivää 10 tuntia päivässä eli 400 x 0,4 saadaan arvio, että Isonevan havaintopisteelle näkyisi 156 muuttavaa merikotkaa. Erilaisista epävarmuustekijöistä johtuen arvioidaan määräksi yksilöä, joista hankealueen läpi muuttaisi havaitut 44 %. Näin ollen hankealueen arvioitu läpimuuttokanta on keväällä yksilöä (vuo yks/km). Kiertelevät yksilöt eivät ole tässä mukana (vrt. pesimälinnusto). Syysmuutolla muuttaviksi tulkittuja merikotkia havaittiin Isonevan tarkkailupisteellä n. 0,3 yksilöä tunnissa. Merikotkan selväpiirteinen muuttokausi on pitkä, kolmisen kuukautta, jolle jaksolle myös havainnointi painottui. Havainnointi painottui myös merikotkalle suosiollisille muuttopäiville. Mikäli karkeasti arvioidaan, että merikotkia muuttaisi havaittua tahtia 50 päivää 8 tuntia päivässä eli 400 x 0,3 saadaan arvio, että Isonevan havaintopisteelle näkyisi 135 muuttavaa merikotkaa. Erilaisista epävarmuustekijöistä johtuen arvioidaan määräksi yksilöä, joista hankealueen läpi muuttaisi havaitut 35 %. Näin ollen hankealueen arvioitu läpimuuttokanta on syksyllä yksilöä (vuo yks/km). Kiertelevät yksilöt eivät ole tässä mukana. Piekana Keväällä kaakosta saapuvien piekanojen muutto keskittyy Perämeren rannikolle. Pohjois-Pohjanmaalla havaittavat piekanojen läpimuuttajamäärä vähenivät voimakkaasti 1980-luvulta 2000-luvun alkuun, mutta mahdollisesti sen jälkeen aavistuksen lisääntynyt. Raahen seudun kautta muuttanee nykyisin joitakin tuhansia piekanoja. Perämeren keskiosan rannikolla piekanojen muuttovuo kasvaa pohjoista kohden, kun etelästä ja kaakosta saapuvia piekanoja törmää rannikkolinjaan jääden seuraamaan sitä. Yhdellä paikalla
45 havaittava piekanamuutto onkin runsaampaa Siikajoella kuin Pyhäjoella. Syksyllä piekanamuutto on Raahen seudulla vähäistä. Kaakkoon suuntaava muutto ei silloin tiivisty lounaaseen viettävälle rannikolle. Keväällä 2015 havaittiin noin 150 ja keväällä 2017 noin 170 muuttavaa piekanaa. Havaitut piekanat jakautuivat jonkin verran itäpainotteisesti havainnointipisteelle (Kuva 15). Erityisesti aamulla matalalla kulkeva piekanamuutto suuntautuu rannikolle. Keski- ja iltapäivän kohoavia ilmavirtauksia hyödyntävä muutto etenee enemmän mantereen yllä muutaman kilometrin etäisyydellä rannikosta. Rannikon tuntumassa muuttavia piekanoja ei näy kattavasti Isonevalle, mikä kaaviota tarkastellessa on muistettava. Havaituista piekanoista 52 % arvioitiin muuttavan hankealueen kautta. Syysseurannoissa havaittiin ainoastaan 9 piekanaa. Kuva 15. Piekanan kevätmuutto maastohavainnoinnin perusteella. Läpimuuttokanta arvioidaan seuraavasti. Kevätmuutolla piekanoja havaittiin Isonevan tarkkailupisteellä 2,7 yksilöä tunnissa. Havainnointi kohdistui piekanan hyville muuttopäiville, joten todellinen tiheys ei ole näin suuri. Piekanan selväpiirteinen muuttokausi kestää yleensä vajaan kuukauden (noin ), jolle jaksolle myös havainnointi painottui. Petolintujen muutto ei ole niin piikikästä kuin esim. hanhilla, joutsenilla ja kurjilla eli muuton voimakkuus on tasaisempaa päivästä toiseen. Joskin huonossa säässä (esim. sateessa) petolintujenkin muutto tyrehtyy. Mikäli karkeasti arvioidaan, että piekanoja muuttaisi havaittua tahtia 25 päivää 10 tuntia päivässä eli 250 x 2,7 saadaan arvio, että Isonevan havaintopisteelle näkyisi 675 piekanaa. Erilaisista epävarmuustekijöistä johtuen arvioidaan määräksi yksilöä, joista hankealueen läpi muuttaisi 52 %. Näin ollen hankealueen arvioitu läpimuuttokanta on keväällä yksilöä (vuo yks/km). Vastaavia menetelmiä käyttäen muuttovuo arvioitiin noin 2-3 kertaiseksi Siikajoen tuulipuistoalueilla (Ramboll 2015). Syysmuutolle ei esitetä arviota. Muut petolinnut
46 Petolintujen muuttosuunnissa on lajikohtaista vaihtelua. Piekanan lisäksi maakotka, hiirihaukka ja mehiläishaukka ovat tyypillisesti kaakko-luode-suuntaisia tai etelä-pohjoissuuntaisia muuttajia. Vastaavasti esimerkiksi merikotka, varpushaukka ja sinisuohaukka ovat pääsääntöisesti lounais-koillissuuntaisia muuttajia. Muuttosuuntien vaihtelua on myös lajin sisällä yksilöiden välillä. Petolinnut muuttavat suurikokoisia lajeja (joutsenta, hanhia ja kurkea) tasaisemmin, ts. muuttopiikkien osuus kauden kokonaismuutosta on pienempi. Muuttavista petolinnuista huomattava osa jää yksin työskentelevältä kokeneeltakin tarkkailijalta havaitsematta. Kuitenkin juuri roottorikorkeudella (noin m) lentävät havaitaan todennäköisemmin kuin hyvin matalalla tai korkealla lentävät. Petolinnut välttelevät suurten vesialueiden ylityksiä. Tämä saa aikaan voimakkaita muuttoreittejä tietyille pullonkaula-alueille. Petolintumuutosta maailmankuulu on mm. Israelin Eilat. Suomessa petolintumuuttoa tiivistyy mm. keväisin Merenkurkkuun, Perämeren rannikolle ja syksyisin Perämeren pohjukkaan sekä erityisesti Suomenlahden länsi- ja itäosiin. Perämeren rannikolla keväällä petolintujen määrät kasvavat pohjoista kohden, kun etelästä ja kaakosta saapuvia petolintuja törmää rannikkolinjaan jääden seuraamaan sitä. Erityisen selvästi ilmiö näkyy piekanalla ja maakotkalla. Edellä käsiteltyjen piekanan ja merikotkan lisäksi eniten havaittiin tyypilliseen tapaan varpushaukkoja, sinisuohaukkoja, hiirihaukkoja ja tuulihaukkoja. Harvinaisemmista lajeista (kevät ja syksy yhteensä) mm. muuttohaukkoja 9, maakotkia 6, haarahaukkoja 5 ja arosuohaukkoja 3. Varpushaukka on piekanan ohella runsaslukuisin muuttava petolintu. Varpushaukkoja havaittiin kahtena keväänä noin 130 ja kahtena syksynä reilut 30. Sen muutto painottui (Kuva 16) keväällä jonkin verran havaintopisteen länsipuolelle (hankealueen kautta muuttaneiden osuus 42%), syksyllä itäpuolelle (Kuva 17) (hankealueen kautta muuttaneiden osuus 59 %). Pienenä petolintuna varpushaukka ei näy kauas, jo yli kahden kilometrin jälkeen sen havaittavuus alenee selvästi, mikä on huomioitava tulosten tarkastelussa. Kuva 16. Varpushaukan kevätmuutto maastohavainnoinnin perusteella.
47 Kuva 17. Varpushaukan syysmuutto maastohavainnoinnin perusteella. Kahlaajat ja lokkilinnut Perämerellä kahlaajien näkyvän muuton tiedetään olevan voimakkainta sekä keväällä että syksyllä aivan rantalinjalla. Viiden kilometrin päässä rantaviivasta muuttoa havaitaan murto-osa siitä mitä rannikolla. Suotuisissa muutto-olosuhteissa maa-alueiden kahlaajat lentävät yleensä hyvin korkealla ja ovat vaikea havaita. Todennäköisesti suurimmaksi osaksi muutto kulkee roottoreita korkeammalla. Tietyissä sääolosuhteissa esimerkiksi sateessa ja vastatuulessa muuttolennossa olevia kahlaajaparvia putoaa alemmas. Tällöin niiden näkyvä muutto hankealueen yli voi olla tavallista runsaampaa. Lisäksi kahlaajat muuttavat osin yön pimeydessä. Kahlaajien muuttokäyttäytymistä esim. lentokorkeuksien suhteen ei kuitenkaan tunneta tarkasti. Keväällä Isonevan havaintopisteellä havaittiin kahlaajista selvästi eniten töyhtöhyyppiä ja kuovia, joiden päämuutto ajoittuu varhaiselle ajankohdalle. Töyhtöhyyppiä havaittiin kahden kevään aikana noin ja kuovia noin 800. Molempien lajien näkyvä muutto painottui selvästi Isonevan länsipuolelle (Kuva 18 ja Kuva 19). Hankealueen kautta muuttaneiden osuudeksi arvioitiin havaituista töyhtöhyypistä 38 % ja havaituista kuoveista 11 %. Toukokuussa havainnointia oli vähemmän, jolloin valtaosa kahlaajista muuttaa. Vikloja ja suokukkoja havaittiin joitakin satoja. Syksyllä kahlaajia havaittiin hyvin vähän. Niiden päämuuttokausi onkin jo heinäkuussa ja elokuun alkupuolella.
48 Kuva 18. Töyhtöhyypän kevätmuutto maastohavainnoinnin perusteella. Kuva 19. Kuovin kevätmuutto maastohavainnoinnin perusteella.
49 Samoin lokkilintujen näkyvä muutto kulkee vesistöreittejä seuraten. Niiden ulkopuolella muuttoa havaitaan vähän. Tämä todennäköisesti johtuu siitä, että kahlaajien tavoin suotuisissa muutto-olosuhteissa maaalueiden lokit ja tiirat lentävät yleensä hyvin korkealla ollen vaikeita havaita. Tietyt sääolosuhteet saattavat pudottaa muuttoparvia alemmas, jolloin ne ovat helpompia huomata. Lokit ja tiirat voivat muuttaa myös öisin. Lokkilintujen kohdalla muuttoliikehdinnän lisäksi tällä alueella merkittävä on turkistarhauksen aiheuttama ruokailevien lokkiparvien edestakainen lentely. Juuri hankealueen yllä lokkien sekä muuttoettä paikallisliikehdintä on kuitenkin silmiinpistävän vähäistä verrattuna sen etelä- ja länsipuolelle. Sekä keväällä että syksyllä havaitut määrät olivat lähes aina laskettavissa prosenteissa verrattuna eteläpuolen Yppärin peltolakeuksia pitkin tai rannikkolinjaan myötäilevään tuhansien lokkiyksilöiden virtaan. Sepelkyyhky Keväällä sepelkyyhkyjen muutto keskittyy voimakkaasti Perämeren rannikolle. Sen sijaan syksyllä sepelkyyhkyt muuttavat hajanaisesti rintamana sisämaan läpi, eikä rannikolle keskity muuttoa. Hankealueen tarkkailuissa havaittiin kahden kevään aikana reilut muuttavaa yksilöä. Muutto painottui länsipuolelle (Kuva 20). Hankealueen kautta muuttaneiden osuudeksi arvioitiin havaituista sepelkyyhkyistä 19 %. Syksyllä muuttavia havaittu muuttajamäärä oli vähäinen. Kuva 20. Sepelkyyhkyn kevätmuutto maastohavainnoinnin perusteella. Varislinnut Keväällä corvus-suvun (naakka, varis ja mustavaris) varislintujen muutto on voimakkaimmillaan maaliskuussa, jolloin havainnointia oli vielä niukasti. Keväällä naakkoja, variksia ja mustavariksia havaittiin muuttolennossa yhteensä noin Muutto painottui selkeästi länsipuolelle (Kuva 21). Hankealueen kautta muuttaneiden osuudeksi arvioitiin havaituista alle viidennes.
50 Kuva 21. Varislintujen kevätmuutto maastohavainnoinnin perusteella. Syksyllä corvus-suvun (naakka, varis ja mustavaris) varislintuja havaittiin muuttolennossa vajaat Muutto painottui kevättäkin selkeämmin länsipuolelle (Kuva 22). Hankealueen kautta muuttaneiden osuudeksi arvioitiin havaituista alle kymmenesosa. Muita varislintuja havaittiin muutolla hyvin vähän sekä
51 keväällä että syksyllä. Kuva 22. Varislintujen syysmuutto maastohavainnoinnin perusteella. Varpuslinnut Varpuslintujen kirjaaminen ei ollut vakioitua ja määrät ovat epätarkempia kuin isoilla lajeilla. Vilkkaina muuttopäivinä pikkulinnuista pyrittiin saamaan lukumääräarvio otantojen perusteella, esimerkiksi laskentaa johonkin sektoriin 3 minuuttia tunnin välein. Varpuslintujen kokonaisyksilömäärä kohosi kymmeniin tuhansiin syysmuutto/kevätmuuttokautta kohden. Alueen kautta tapahtuvan näkyvän muuton runsaimmat lajit ovat Pohjois-Pohjanmaan tyypillisiä, kuten peippo, järripeippo, niittykirvinen, räkättirastas, punakylkirastas, urpiainen, lapinsirkku ja vihervarpunen. Merkittäviä muuttoilmiöitä ei havaittu varpuslintujen kohdalla. Hankealue jää selvästi rannikon voimakkaimman varpuslintutihentymän itäpuolelle. Varpuslintujen kohdalla maastotarkkailijan havaitsema ja kokema muutto ei useinkaan vastaa todellista lintumuuton voimakkuutta. Esimerkiksi tutkahavainnoilla on todettu, että hyvässä säässä myötätuulessa merelle saapuvat pikkulinnut lentävät pääosaksi 0,5 1,5km korkeudessa (Koistinen 2004). Näin korkealla lentäviä pieniä lintuja on käytännössä maastossa mahdotonta havaita. Ylipäätään havaittavuuteen vaikuttaa ratkaisevasti sääolosuhteet - linnut alentavat lentokorkeutta vastatuulessa ja huonossa näkyvyydessä, jolloin niitä maastossa on helpompi havaita. Todellisuudessa linnut suosivat muutollaan kohtalaista myötätuulta ja hyvää näkyvyyttä (Koistinen 2004). Muut lajiryhmät Muista lajiryhmistä havaittiin mm. yksittäisiä muuttolennossa olleita tikkoja. Tuulivoimahankkeen kannalta huomionarvoisia esiintymiä muilla lajeilla ei havaittu. Lentokorkeudet
52 Vaikutusarvioinnin kannalta yksi olennainen tekijä on voimaloiden toimintakorkeudella eli roottorikorkeudella lentävien osuus lajin kokonaismuutosta. Tarkemmin tämä tarkoittaa roottorikorkeudella lentävä osuus havaittavasta muutosta (muuttoa tapahtuu myös niin korkealla, ettei sitä maastossa voida ollenkaan havaita). Riskikorkeuden osuus vaihtelee lajeittain ja voi olla eri kevät- ja syysmuuton välillä. Lentokorkeuteen vaikuttavat ratkaisevasti myös sääolot. Korkeimmillaan linnut keskimäärin lentävät aurinkoisessa säässä ja myötätuulessa. Sateessa ja vastatuulessa linnut lentävät matalammalla. Vallitseviin lentokorkeuksiin kullakin tuulivoimapuistoalueella vaikuttavat myös mm. sen etäisyys levähdysalueisiin ja rannikkolinjaan sekä muu lähiseudun topografia. Havaitut lentokorkeudet vaihtelivat suuresti lajista riippuen. Jotkin lajit kuten vaeltavat tiaisparvet havaittiin lentävän tavanomaisesti hyvin matalalla, osin metsän sisässäkin. Muuttavat varpuslinnut kuten peipot ja rastaat metsärajan yläpuolella ja petolinnut, kurjet ja hanhet selvästi korkeammalla. Päiväpetolinnut ja kurjet hyödyntävät nousevia ilmavirtauksia. Näiden lajien muuttokorkeus vaihtelee huomattavasti. Muuttolennon lomassa linnut hakevat termiikkejä, jossa kaartelevat pitkään. Riittävän korkealle noustuaan ne lähtevät liitämään lentokorkeuden hiljalleen alentuen kohti seuraavaa termiikkiä. Termiikkien puuttuessa ne lentävät usein matalalla. Yleisesti ottaen keskisuuret ja suuret linnut roottorikorkeudella lentäessään ovat helpommin havaittavissa kuin lentäessään sitä matalammalla tai korkeammalla. Siten voidaan olettaa, että juuri roottorikorkeudella lentävä tämän koko luokan lajisto voidaan havaita suhteellisen luotettavasti. Lentokorkeuden arviointi on maastossa kuitenkin vaikeaa. Eri havainnoijat saavat erilaisia tuloksia roottorikorkeudella lentävien osuuksista. Selvityksessä (Ramboll 2016) on koottu eri tuulivoimahankkeiden YVA-selvityksissä tai ympäristöseurannoissa arvioituja osuuksia tuulivoimaloiden toimintakorkeudella lentävien osuuksista. Maastossa havainnoitaessa roottoreiden toimintakorkeutta tai ns. riskikorkeutta, on eri yhteyksissä tulkittu hiukan eri tavoin. Myös roottoreiden koko vaihtelee hivenen hankkeittain. Tarkastelussa oli mukana yli kymmenen havainnoijan havainnoinnit. Keskimääräinen arvio kevät- ja syysmuutolta on esitetty seuraavassa taulukossa (Taulukko 6). Tämän hankkeen yhteydessä tehdyt lentokorkeusarvioinnit (60-250m) on esitetty samassa taulukossa 4. Taulukosta on jätetty pois yli kahden kilometrin päästä länsipuolelta ohittaneen yksilöt, sillä lähellä rantaa muuttavien lintujen lentokorkeus on alempi kuin hankealueen kohdalla. Taulukko 6. Tarkkailujen (%) perusteella toimintakorkeudella muuttavien osuus joillakin lajeilla Laji Kevätmuutto Useat hankkeet (Ramboll 2016) Tämä hanke Syysmuutto Useat hankkeet (Ramboll 2016) Tämä hanke Laulujoutsen Metsähanhi Merihanhi Piekana Kurki Merikotka Varpushaukka Töyhtöhyyppä Kuovi Sepelkyyhky Varis
53 Naakka Lepäilijähavainnot Sopivilla lepäily- ja ruokailupaikoilla on tärkeä merkitys lintujen selviytymiselle muuttomatkalla. Eri lajit ruokailevat ominaisuuksiensa ja käyttäytymisen mukaisesti lajille soveliailla paikoilla. Tärkeitä kerääntymisalueita ovat etenkin laajat peltoalueet, avosuot, matalat vesistöt ja avoimet rannat. Hankealueen läheisyydessä näistä ympäristötyypeistä on vain peltoja. Muuttomatkalla levähtäviä suurikokoisia lintulajeja (kurki, joutsen ja metsähanhi) havaittiin kerääntyvän alueelle kaikkina keväinä ja syksyinä. Ruokailupellot vaihtelivat kulloistenkin olosuhteiden mukaan. Erityisesti puimatta jääneet viljapellot houkuttavat sekä keväällä että syksyllä. Samoin tulvat. Kerääntymispaikat vaihtelevat myös häiriötekijöiden mukana. Merkittävin kerääntyjä alueella oli laulujoutsen. Laulujoutsenella suurimmat ruokailijamäärät havaittiin Isonevan ja Salkkarin alueella. Keväällä suurimmat levähtäjämäärät olivat 2017 (25.4.) 180 yksilöä ja 2015 (1.4.) 115 yksilöä. Kortesuon suurimmat olivat ja yksilöä. Syksyllä joutsenten levähtely oli runsaampaa ja säännöllisempää. Erityisesti syksyllä 2017 jäi alueelle puimattomia peltoja runsaasti. Isonevalla laskettiin enimmillään syksyllä 2017 (6.10.) 550 yksilöä, ja syksyllä 2016 (14.10.) 460 yksilöä. Viirretjärven pelloilla ( ) oli 450 yksilöä ja samana päivänä (12.10.) Kortesuon pelloilla 290 yksilöä. Isoneva mukaan lukien ( ) koko laskenta-alueella oli tuolloin lähemmäs 800 levähtävää joutsenta. Satoja yksilöitä oli alueella päivittäin syyskuun lopulta marraskuun alkuun molempina syksyinä. Sen sijaan esimerkiksi keväällä 2014 Paltusmäen tuulivoimahankkeeseen liittyvissä laskennoissa havaittu joutsenmäärä jäi Isonevan alueella hyvin pieneksi (ramboll 2014). Moninkertaisesti suuremmat levähtäjämäärät tavattiin tuolloin Yppärin-Juurakon- Välimaanperän alueella. Yleisesti ottaen monivuotisen havaintokokemuksen perusteella Yppärin-Juurakon-Välimaanperällä levähtävät lintumäärät ovat lähes säännönmukaisesti suurempia kuin Isonevan alueella. Kurkien suurin havaittu paikalliskerääntymä oli yksilöä. Muilla peltoalueilla määrät jäivät kymmeniin. Kesälläkin pesimättömän tai pesinnässä epäonnistuneen kurkien parvia esiintyy alueella enimmillään muutaman kymmenen yksilön voimin. Syksyllä havaittiin vain yksittäisiä levähtelijöitä. Hanhista havaittiin Isonevan-Salkarin alueella enimmillään kerrallaan ( ) 200 levähtävää metsähanhea. Tätä pienempiä hanhimääriä havaittiin useasti huhtikuun lopulta toukokuun alkuun. Tyypillisimmin hanhia oli kerääntyneenä aamulla, ennen kuin ihmisliike on vilkastanut. Pellot eivät ole ilmeisesti riittävän rauhallisia hanhille. Suhteellisen pieneltä tuntuva häiriötekijä (tiellä kulkeva ihminen) saa usein hanhet pakenemaan alueelta. Siten säännölliseksi kerääntymisalueeksi Isonevan-Salkkarin alue ei näytä hanhille muodostuneen samalla tavoin kuin luottavaisemmin ihmisiin suhtautuville joutsenille. Muita hanhilajeja esiintyi pienempiä määriä, enimmillään kymmeniä. Merihanhia toisinaan kesälläkin. syksyllä tavattiin vain yksittäisiä hanhia lähinnä joutsenten seassa. Pienempiä sorsalintuja havaittiin tulvivilla pelloilla ajoittain kymmeniä, enimmillään jopa 300 sinisorsaa Salkkarin tulvalätäköllä. Kahlaajista runsaimpia levähtelijöitä olivat mm. kapustarinta, töyhtöhyyppä ja kuovi, lukumäärät olivat enimmillään kymmenissä. Avomaalle tyypillisiä varpuslintuja, kuten kirvisiä, kiuruja ja sirkkuja havaittiin myös kymmeniä, enimmillään satoja. Petolintuja ei havaittu kerääntyvän vaan havainnot olivat lähinnä yksittäisistä saalistajista kerrallaan.
54 6. ARVOKKAAT LINNUSTOALUEET Suomen tärkeäksi luokitelluista lintualueista eli FINIBA -alueista hankealuetta lähimmäksi sijoittuu Yppärin lahdet (810332) lähimmillään noin 4 km hankealueesta luoteeseen (Kuva 23.). Rajalahden-Perilahden Natura-alue on osa Yppärin lahdet FINIBA -aluetta. Pohjois-Pohjanmaan lintutieteellisen yhdistyksen toimialueella ei ole vielä julkaistu kattavaa maakunnallisesti arvokkaiden lintualueiden luetteloa tai rajoja. Maakuntaliitolle tehdyissä selvityksessä Isoneva-Salkkarin alue on määritelty MAALI-kohteeksi osana Yppärin peltoja, kriteerilajina metsähanhi (Hölttä ym. 2013). Kuva 23. Luokitellut muuttolintualueet ja läheiset suunnitellut ja rakennetut voimalat Puskakorvenkallion lähialueella.